text: Ադրբեջանցի ընթերցողներն «արտագաղթում» են դեպի հայկական լրատվադաշտ. Սամվել Մարտիրոսյան | Mediamall.AM Ադրբեջանցի ընթերցողներն «արտագաղթում» են դեպի հայկական լրատվադաշտ. Սամվել Մարտիրոսյան 14:36 - 6.Հոկտեմբեր.2015 Վերջին հինգ տարվա ընթացքում դիտվում է ադրբեջանցի ընթերցողների «արտագաղթ» դեպի հայկական լրատվական դաշտ: Լրագրողների հետ հոկտեմբերի 6-ին կայացած հանդիպմանն այս մասին հայտնեց մեդիափորձագետ Սամվել Մարտիրոսյանը: «Բոլորին հայտնի է, որ ադրբեջանական լրատվական դաշտը դարձել է խիստ վերահսկելի է եւ այնտեղ չի մնացել ընդդիմադիր լրատվամիջոց: Այդ հանգմանքը բերում է այն իրավիճակին, որ ադրբեջանցի գիտակցող քաղաքացին իր հայացքն ուղղում է դեպի մեր լրատվական էլեկտրոնային կայքերը, ինչը մեր օգտին է»,- «Արմենպրես»-ի հաղորդմամբ' նշեց նա: Նա նկատեց, որ համեմատելով անցած տարվա օգոստոսին սահմանային լարվածության դեպքերի ընթացքում հայկական լրատվական դաշտի ընդհանուր պատկերը' մեր տեղեկատվական դաշտը հիշեցրեց 2013 թվականի նախագահական ընտրությունների տարին: «Այդ տարի' ընդամենը մի քանի օրում, համացանցում հայտնվեցին նորաստեղծ օնլայն լրատվական կայքեր, որոնք զբաղված էին ներքին դաշտում ինչ-որ ապատեղեկատվությամբ: Վերջին սահմանային սրացումների ընթացքում այդ կայքի աշխատողները որոշեցին, որ պետք է ուշադրությունը գրավել իրենց կողմ' խուճապահար հայկական տարբեր քաղաքների ռմբակոծության վերնագրերով եւ հրթիռակոծության կադրերով, որոնք իրականում վերաբերում են Ուկրաինայում տեղի ունեցող իրադարձություններին»,- շեշտեց Մարտիրոսյանը' հավելելով, որ Հայաստանում միջուկային զենքի գոյության մասին տեղեկությունները տարածում է ռուսաստանաբնակ սադրիչ Հեյդար Ջեմալը: Փորձագետի դիտարկմամբ' վերը նշված սխալ տեղեկատվությունից զերծ մնալու համար առկա են բավական քիչ «դեղամիջոցներ»: «Գրաքննությունն այդ խնդիրը չի լուծի, եւ դա կարող է գործիք դառնալ որոշ պաշտոնյաների ձեռքում' օրինակ հակակոռուպցիոն նյութերի արգելափակման համար: Ամենաճիշտ մեթոդը մարդկանց հասկացնելն է, որ տեղեկատվությունը սնունդի պես մի բան է. մարդը երբեք չի գնի փչացած սնունդ, նույնը տեղեկատվական դաշտում, մարդիկ պետք է վստահեն այն կայքերին, որոնք ապատեղեկատվություն չեն տարածում»,- ընդգծեց Մարտիրոսյանը' հավելելով, որ դաշտում գոյություն ունեն ադրբեջանցիների կողմից ստեղծված armeniareport.com եւ vestiarmenia.info կայքերը, որտեղ տեղադրված էին տեսանյութեր, որտեղ իբր ականանետով հարվածում են հայ զինվորներին, որը իրականում ծխածածկույթով բեմադրված տեսանյութ էր: «Որոշ երկրների դպրոցներում մեդիակրթության դասաժամեր են մտցվում, ինչը շատ կարեւոր է հատկապես ճիշտ տեղեկատվությունն ապատեղեկատվությունից տարբերելու համար»,-եզրափակեց բանախոսը:


source: CulturaX

text: ԾՆՆԴՈՑ. Chapter 43 1 Սովը աւելի ու աւելի էր սաստկանում երկրում։ 2 Երբ կերան-սպառեցին Եգիպտացիների երկրից բերած ցորենը, հայրն ասաց նրանց. Դարձեալ գնացէ՛ք եւ մի քիչ պարէն գնեցէ՛ք։ 3 Յուդան, դիմելով նրան, ասաց. Մարդը մեզ կտրուկ ու յստակ ասաց. Իմ աչքին չերեւաք, եթէ ձեր կրտսեր եղբայրը ձեզ հետ չլինի։ 4 Արդ, եթէ թողնես, որ մեր եղբայրը գայ մեզ հետ, կը գնանք եւ պարէն կը գնենք, 5 իսկ եթէ մեր եղբօրը մեզ հետ չթողնես, չենք գնայ, որովհետեւ այդ մարդը մեզ հետ խօսեց ու ասաց. Իմ աչքին չերեւաք, եթէ ձեր կրտսեր եղբայրը ձեզ հետ չլինի։ 6 Իսրայէլն ասաց. Այդ ի՞նչ փորձանք բերեցիք իմ գլխին, ինչո՞ւ յայտնեցիք այդ մարդուն, թէ եղբայր ունէք։ 7 Նրանք ասացին. Այդ մարդը հարցուփորձ արեց մեր եւ մեր ընտանիքի մասին, թէ՝ Տակաւին կենդանի՞ է ձեր հայրը, թէ՝ Եղբայր ունէ՞ք։ Եւ մենք յայտնեցինք նրան ըստ նրա հարցերի։ Ի՞նչ իմանայինք, թէ ասելու է մեզ. Բերէ՛ք ձեր եղբօրը։ 8 Յուդան ասաց իր հայր Իսրայէլին. Թո՛յլ տուր, որ պատանին գայ ինձ հետ, վեր կենանք գնանք, որպէսզի ե՛ւ մենք, ե՛ւ դու, ե՛ւ մեր ընտանիքի անդամները ապրենք, սովամահ չլինենք։ 9 Ես նրա համար պատասխանատու եմ. ինձնի՛ց կը պահանջես նրան։ Եթէ նրան յետ չբերեմ ու քո առաջ չկանգնեցնեմ, թող մեղաւոր լինեմ իմ ամբողջ կեանքում։ 10 Որովհետեւ եթէ չդանդաղէինք, ապա երկու անգամ գնացած-եկած կը լինէինք։ 11 Իրենց հայր Իսրայէլն ասաց նրանց. Ճիշտ էք ասում։ Այդպէս էլ արէք։ Մեր երկրի բարիքներով լցրէ՛ք ձեր ամանները, այդ մարդուն իբրեւ նուէր տարէ՛ք կնդրուկ, մեղր, խունկ, խէժ, բեւեկն եւ ընկոյզ։ 12 Կրկնակի արծաթ վերցրէ՛ք ձեզ հետ, ինչպէս նաեւ այն արծաթը, որ ձեր պարկերի մէջ յետ բերեցիք, տարէ՛ք ձեզ հետ, գուցէ դա սխալմունք էր։ 13 Վերցրէ՛ք նաեւ ձեր եղբօրն ու գնացէ՛ք այդ մարդու մօտ։ Իմ Աստուածը թող այնպէս անի, որ շնորհ գտնէք այդ մարդու մօտ, եւ նա կ՚արձակի ձեզ հետ ձեր միւս եղբօրն ու Բենիամինին։ 14 Բայց ես ինչպէս անզաւակացայ, այնպէս էլ անզաւակ մնացի։ 15 Եւ մարդիկ, առնելով նուէրներ ու կրկնակի արծաթ, Բենիամինի հետ գնացին իջան Եգիպտոս եւ ներկայացան Յովսէփին։ 16 Երբ Յովսէփը տեսաւ նրանց եւ իր եղբայր Բենիամինին՝ ասաց պալատի կառավարիչին. Այս մարդկանց տուն տա՛ր, անասուն մորթի՛ր եւ ճաշ պատրաստի՛ր, որովհետեւ այս մարդիկ կէսօրին ինձ հետ են ճաշելու։ 17 Մարդն արեց այնպէս, ինչպէս ասել էր Յովսէփը, եւ մարդկանց տարաւ Յովսէփի տունը։ 18 Այս մարդիկ տեսնելով, որ իրենց տարան Յովսէփի տունը, ասացին. Նախորդ անգամ մեր պարկերում մեզ վերադարձուած արծաթի պատճառով է, որ մեզ բերեցին այստեղ, որպէսզի մեզ խուզարկեն։ Նրանք մեզ վրայ կը յարձակուեն, մեզ կը ստրկացնեն եւ կը տիրանան մեր էշերին։ 19 Մօտենալով Յովսէփի պալատի կառավարիչին՝ նրանք դռան մօտ ասացին նրան. 20 Աղաչում ենք քեզ, տէ՛ր, լսի՛ր մեզ։ Երբ առաջին անգամ եկանք պարէն գնելու 21 եւ վերադառնալիս իջեւան հասանք, բացելով մեր պարկերը՝ տեսանք, որ իւրաքանչիւրիս արծաթը իր պարկի մէջ է։ Արդ, արծաթը նոյն կշռով յետ ենք բերել, ահա այն մեր ձեռքին է։ 22 Ուրիշ արծաթ էլ ենք բերել մեզ հետ, որ պարէն գնենք։ Մենք չգիտենք, թէ ով է արծաթը դրել մեր պարկերի մէջ։ 23 Նա ասաց նրանց. Խաղաղութիւն ընդ ձեզ, մի՛ վախեցէք։ Ձեր եւ ձեր հայրերի Աստուածն է դրել գանձերը ձեր պարկերի մէջ, իսկ ես արդէն ստացել եմ ձեր արծաթը եւ գոհացել եմ։ Եւ նա բանտից հանեց ու նրանց մօտ բերեց Շմաւոնին։ 24 Մարդը նրանց տարաւ ներս՝ Յովսէփի տունը։ Ջուր բերեցին, որ նրանք լուանան իրենց ոտքերը, եւ նա նրանց գրաստներին կեր տուեց։ 25 Նրանք պատրաստեցին ընծաները, երբ Յովսէփը դեռ չէր եկել կէսօրին, որովհետեւ լսել էին, որ այնտեղ է ճաշելու։ 26 Յովսէփը տուն մտաւ, եւ նրանք այդ տանը նրան մատուցեցին իրենց ձեռքերում բռնած ընծաները եւ գլուխ խոնարհեցին նրան մինչեւ գետին։ 27 Յովսէփը, դիմելով նրանց, հարցրեց. Ինչպէ՞ս էք, ողջ-առո՞ղջ է ձեր ծերունի հայրը, որի մասին ասել էիք, թէ տակաւին կենդանի է։ 28 Նրանք պատասխանեցին. Ողջ-առողջ է քեզ ծառայ մեր հայրը, տակաւին կենդանի է։ Նա ասաց. Այդ մարդն օրհնեալ է Աստծուց։ Եւ նրանք խոնարհուելով գլուխ տուեցին նրան։ 29 Յովսէփը բարձրացրեց իր աչքերը եւ, տեսնելով իր համամայր եղբայր Բենիամինին, հարցրեց. Սա՞ է ձեր կրտսեր եղբայրը, որի մասին ասել էիք, թէ կը բերէք ինձ մօտ։ Եւ ասաց. Աստուած թող ողորմի քեզ, որդեա՛կ։ 30 Յուզուեց Յովսէփը, իր եղբօր համար ճմլուեց սիրտը եւ ուզում էր լաց լինել։ Եւ, մտնելով իր սենեակը, նա լաց եղաւ։ 31 Յետոյ նա լուաց երեսը, դուրս եկաւ եւ, զսպելով իրեն, ասաց. Ճա՛շ մատուցէք։ 32 Քանի որ եգիպտացիները զզւում էին եբրայեցիներից եւ նրանց հետ սեղան չէին նստում, ուստի նրան եւ նրանցից իւրաքանչիւրին, ինչպէս նաեւ նրա հետ ճաշող եգիպտացիներից իւրաքանչիւրին ճաշ մատուցեցին առանձին-առանձին։ 33 Նրա դիմաց նստեց անդրանիկը՝ ըստ իր աւագութեան, իսկ կրտսերը՝ ըստ իր կրտսերութեան։ Եւ մարդիկ զարմացել էին իւրաքանչիւրն իր եղբօր համար։ 34 Նրանք Յովսէփից ստացան իրենց ճաշի բաժինը, եւ Բենիամինի բաժինը բոլորի բաժնի հնգապատիկը դարձաւ։ Նրանք նրա հետ խմեցին ու գինովցան։


text: 13 հետաքրքիր փաստ Կաննի կինոփառատոնի մասին - Patum.am · Published May 1, 2017 · 2017 թ. մայիսի 17-ին տեղի կունենա Կաննի արդեն ավանդույթ դարձած 70 -րդ կինոփառատոնը, որը իր կարեւորությամբ ոչ միայն չի զիջում, այլ նույնիսկ գերազանցում է Օսկարին: PATUM.am առանձնացրել է Կաննի ամենամյա կինոփառատոնի մասին ամենահետաքրքիր փաստերը: Կաննի առաջին կինոփառատոնը տեղի է ունեցել 1939 թ.: Այն որպես այլընտրանք Վենետիկյանին որոշել էր կազմակերպել այդ ժամանակվա Կրթության եւ մշակույթի նախարար Ժան Զեյը: Երկրորդ համաշխարհային պատերազմի պատճառով միջոցառումը հաջորդ 7 տարիներին տեղի չունեցավ: 1946 թ. ֆրանսիացիները որոշեցին նորից վերսկսել այս միջոցառման կազմակերպումը՝ զբոսաշրջիկների հոսքը դեպի երկիր շատացնելու համար: Չնայած 1948 եւ 1950 թթ. անբավարար ֆինանսական միջոցների պատճառով կինոփառատոնը չկազմակերպվեց, բայց այդ թվականներից հետո այն կանոնավոր սկսեցին անցկացնել: Կարմիր գորգի ընդհանուր երկարությունը 60 մ է: Միջոցառման ժամանակ գորգը փոխում են օրվա ընթացքում 3-ից 4 անգամ, այդ պատճառով մինչ փառատոնի ավարտը օգտագործվում է մոտ 2 կմ գորգի գործվածք: Կաննի բնակիչները կարող են ձեռք բերել կինոպրեմիերաների անվճար տոմսեր: Պարզապես պետք է մի քանի ամիս առաջ դիմել Կաննի քաղաքապետարանին: Ամեն տարի Կաննի հյուրանոցները իրենց եկամուտի 15% ստանում են հենց այդ փառատոնի 12 օրվա ընթացքում: Կաննի կինոփառատոնի ընդհանուր բյուջեն կազմում է 20 մլ. եվրո: Գումարի կեսը տրամադրվում է պետության կողմից: Կինոփառատոնի գլխավոր մրցանակը «Ոսկե Արմավենու Ճյուղն» է (Palme d'Or ): «Ոսկե Արմավենու Ճյուղը» առաջին անգամ տրվել է 1955 թ.: Այս մրցանակին արժանացել էր Դելբերտա Մանի «Մարտի/ Marty» ֆիլմը: Այս ֆիլմը արժանացել էր նաեւ Օսկարի արձանիկի 4 անվանակարգերում՝ լավագույն ռեժիսուրա, սցենար, ֆիլմ եւ լավագույն դերասան: Մինչ 1955 թ. լավագույն ֆիլմերին տրվում էր Գրան-պրի: Հետո անցում կատարեցին արմավենուն: 1964 թ. նորից վերադարձրին Գրան-պրին, իսկ 1974 թ նորից անցան արմավենուն: Ոսկե արմավենին պատրաստված է 24 կարատանոց ոսկուց եւ բաղկացած է 19 ոսկե տերեւներից: Մրցանակի ընդհանուր արժեքը 20 հազար եվրո է: Կաննի աստղերի պուրակում դրոշմված է 375 աստղերի մատնահետքեր: Առաջին եւ միակ կին ռեժիսորը, ով ստացել է Ոսկե արմավենի, Ջեյն Կեմպիոնն է շնորհիվ 1993 թ. Դաշնամուրը ֆիլմի: Կաննի կինոփառատոնի անցկացման վայրը Կրուազետի ափին գտնվող խորհուրդների եւ փառատոնների Դղյակը: Դա այն նույն վայրը չէ, որտեղ առաջին անգամ անցկացվել է փառատոնը: 1979 թ. ավելի շատ մարդկանց ընդունելու համար կառուցվեց նոր Դղյակը: Դղյակը իր անսովոր տեսքի շնորհիվ ստացել է «բունկեր» մականունը:


text: Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» — Հայաստանի Հանրային Ռադիո Սկիզբ | Հաղորդումներ | Գերդաստաններ | Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» Ամենայն հայոց բանաստեղծի խորհուրդը փոխեց Վաղարշ Վաղարշյանի կյանքը. «Գերդաստաններ» Գոհար Ալեքսանյան Send an email 7 Հուլիսի, 2021, 12:51 Հանրահայտ դերասան Վաղարշ Վաղարշյանի կյանքը փոխվեց, երբ ծննդավայրում` Շուշիի զբոսայգում հանդիպեց Հովհաննես Թումանյանի հետ։ Թումանյանը նրան տեսել էր բեմում, հավանել, ու ինքն էլ խորհուրդ էր տվել Վաղարշյանին գնալ Երեւան։ Լսեց Ամենայն հայոց բանաստեղծին տաղանդավոր դերասանը, եկավ մայրաքաղաք ու համալրեց Սունդուկյանի անվան թատրոնի անվանի դերասանների շարքը։ Բայց մինչ այդ արդեն անվանի դերասանը Բաքվում ձեւավորված մի թատերախմբի հետ հանդես էր գալիս Հյուսիսային Կովկասի տարբեր քաղաքներում։ Եվ հենց սա փրկեց նրա կյանքը։ 1919 թվականին Մուսաֆաթական Ադրբեջանը փորձում է գրավել Արցախը։ Շուշիի հայությունը սկսում է ինքնապաշտպանական մարտերը։ Վաղարշյանի քույրը 200 այլ աղջիկների ու հարսերի հետ պատսպարվում է իրենց տան ներքնահարկում։ Թուրքական ասկյարները կարողանում են մտնել Շուշի եւ այնտեղ կազմակերպում են հայերի առաջին կոտորածները։ Այրում են նաեւ նրանց տունը։ Քաղաքի թեմական դպրոցի առաջ լցված էին սպանվածների դիակները։ Հենց դրանց արանքում են գտնում դեռ կենդանի Լիզային եւ տեղափոխում Թաղավարդի հիվանդանոց։ Այստեղ էլ կոտորածներից փրկված մայրը գտնում է դստերը։ Այդ կոտորածների զոհ է դառնում անվանի դերասանի հայրը։ Վաղարշյան գերդաստանի պատմությունը ներկայացնում է Վաղարշ Վաղարշյանի թոռնուհին։


text: ՆԳՆ-ի տեղեկությամբ, Թբիլիսիում այսօր զարգացած իրադարձությունների կապակցությամբ այս փուլում վարչական կարգով ձերբակալվել է ութ անձ - 1TV ՆԳՆ-ի տեղեկությամբ, Թբիլիսիում այսօր զարգացած իրադարձությունների կապակցությամբ այս փուլում... 21:28, 05.07.2021 Ներքին գործերի նախարարության տեղեկությամբ, Թբիլիսիում այսօր զարգացած իրադարձությունների կապակցությամբ ի հայտ եկած իրավախախտումների փաստով, այս փուլում վարչական կարգով ձերբակալվել է ութ մարդ: Նրանց հաղորդմամբ, քննչական միջոցառումների հետեւանքով 55 անձի նկատմամբ բացահայտվել է բռնության փաստ, այդ թվում բռնության փաստեր տարբեր լրատվամիջոցների 53 ներկայացուցիչների նկատմամբ: «Մենք կցանկանայինք հասարակությանը տեղեկացնել այս տարվա հուլիսի 5-ին ՆԳ նախարարության կողմից հայտնաբերված ապօրինի գործողությունների եւ դրանց նկատմամբ ոստիկանության ներկայացուցիչների արձագանքի մասին: Այս փուլում 8 անձ վարչականորեն բերման է ենթարկվել բացահայտված խախտումների համար: Քննչական միջոցառումների արդյունքում պարզվել է 55 մարդու նկատմամբ բռնության փաստեր, այդ թվում տարբեր լրատվամիջոցների 53 ներկայացուցիչների հանդեպ: Հետաքննված եւ դատավարական միջոցառումները շարունակվում են հետեւյալ բացահայտված խախտումների վերաբերյալ. Հետաքննությունը շարունակվում է Ռուսթավելի պողոտայում լրագրողների նկատմամբ իրականացրած բռնարար գործողությունների փաստով՝ 154-րդ հոդված (լրագրողի մասնագիտական գործունեության անօրինական միջամտություն) եւ 126-րդ հոդված (բռնություն): Հետաքննությունը շարունակվում է Վրաստանի քրեական օրենսգրքի 187-րդ հոդվածի հատկանիշներով ՝ Թբիլիսիում «Ամոթ է» շարժման եւ «Թբիլիսի փրայդ» շարժման գրասենյակում կատարված ապօրինի գործողությունների կապակցությամբ: Ախվլեդիանի 17 հասցեում գտնվող Թբիլիսի փրայդի գրասենյակի մոտ տեղի ունեցած իրադարձություններում ուրիշի ունեցվածքի վնասման կամ ոչնչացման փաստի հետաքննությունը նույնպես Վրաստանի Քրեական օրենսգրքի 187-րդ հոդվածով է: Հետաքննություն է ընթանում Վրաստանի Քրեական օրենսգրքի 187-րդ եւ 126-րդ հոդվածներով `հասարակական կազմակերպություններից մեկի շենքի մոտ նկատված ապօրինի գործողությունների վերաբերյալ, որտեղ ենթադրաբար, պիրոտեխնիկայի պայթյունից վիրավորվել է քաղաքացիներից մեկը: Ներքին գործերի նախարարությունը մեկ անգամ եւս դատապարտում է ատելության շարժառիթներով գործողությունները, այդ թվում `լրատվամիջոցների ներկայացուցիչների նկատմամբ բռնությունը: Նշված բոլոր փաստերի կապակցությամբ իրականացվում են համապատասխան քննչական եւ դատավարական գործողություններ: Բռնության գործողություններին եւ խախտումներին ներգրավված անձանց նույնականացնելու համար ուսումնասիրվում են դեպքերը արտացոլող նյութերը», – հայտնել են ՆԳ նախարարությունից:


text: թուլություն | Hovikcharkhchyan's Blog Tag Archives: թուլություն ... Նույնիսկ եթե կյանքը սովորեցրել էր նրան, որ չարժե հավատալ, թե ինչ-որ մեկը կարող է պատկանել ինչ-որ մեկին (ով այդպես է կարծում, ուզում է խաբել ինքն իրեն), խանդը բնական զգացում էր: Երբեք չի հաջողվում զսպել նման զգացումը, ինչպիսին էլ որ լինեն դրան վերաբերող վեհ գաղափարները կամ էլ այն համոզմունքը, որ խանդը թուլության արտահայտություն է: Ամենամեծ սերն այն է, որ կարող է ցույց տալ իր թուլությունը: Ամեն դեպքում, եթե դա իսկական սեր է (այլ ոչ թե միջոց ցրվելու, իրեն խաբելու, ժամանակ անցկացնելու, որն անվերջ ձգվում է այս քաղաքում), ապա ազատությունը հաղթահարում է խանդը եւ դրա հարուցած ցավը, քանզի ցավը նույնպես բնական երեւույթի մասն է: Նա, ով զբաղվել է մարզաձեւերով, գիտի՝ եթե ուզում ես հասնել նպատակիդ, պատրաստ եղիր ցավի եւ վատ ինքնազգացողության ամենօրյա չափաբաժնին: Սկզբում թվում է, թե այդ անհարմարությունը հիմնավորված չէ, այնուհետեւ աստիճանաբար սկսում ես հասկանալ, որ դա լավ ինքնազգացողություն զարգացնելու փուլ է, եւ գալիս է այն պահը, երբ առանց ցավի այն զգացումն ունես, թե մարզանքը ցանկալի ազդեցություն չի գործում: Վտանգն այն է, որ սեւեռվում ես այդ ցավի վրա, դրան անուն ես տալիս, անընդհատ պահում ես մտքումդ... ... Հանդիպումները մեզ են սպասում, բայց շատ հաճախ մենք խանգարում ենք, որ դրանք տեղի ունենան: Սակայն եթե հուսախաբված ենք, եթե կորցնելու բան չունենք կամ էլ խանդավառված ենք կյանքով, այդժամ ի հայտ է գալիս անիմանալին, եւ մեր աշխարհը փոխում է ընթացքը: Բոլորն էլ գիտեն սիրել, դա ի ծնե է: Ոմանք դա անում են անկաշկանդ, բայց մեծ մասը պետք է նորից սովորի՝ վերհիշելով, թե ինչպես են սիրում, եւ բոլորը, առանց բացառության, պետք է այրվեն իրենց նախկին կրքերի հրում, վերապրեն ուրախություններն ու ցավերը, անկումներն ու վերելքները, մինչեւ որ գտնեն ուղեցույց թելը, որը թաքնված է յուրաքանչյուր նոր հանդիպման ետեւում: Եվ այդժամ մարմինը կսովորի խոսել հոգու լեզվով...


text: Հայ ծանրորդները մեկնեցին Տոկիո Մեր թիմի կազմում հանդես կգա երկու աղջիկ՝ Սոնա Պողոսյանը (75 կգ), Արփինե Դալալյանը (+75 կգ), եւ չորս տղա՝ Սիմոն Մարտիրոսյանը, որը կմասնակցի +105 կգ քաշային կարգում, Սամվել Գասպարյանը (105 կգ), Հակոբ Մկրտչյանն ու Դավիթ Հովհաննիսյանը (երկուսն էլ՝ 85 կգ):


text: 16 հոկտեմբեր 2018, 09:00 ՀԳ. Եթե սրան հավելենք նաեւ, որ հոկտեմբերի 15-ից Փարիզում է նաեւ կրթության եւ գիտության նախարար Արայիկ Հարությունյանը, որտեղից նրա գլխավորած պատվիրակությունը հոկտեմբերի 17-ին մեկնելու է Գերմանիա, պարզ կդառնա, որ նոր իշխանությունների մոտ ամենից լավ շրջագայելու գործն է ստացվում։


text: «Ժողովուրդ». «Կոշ» եւ «Հրազդան» ՔԿՀ-ների գործունեությունը կդադարեցվի | Onnet.am գլխավոր Իրադարձային «Ժողովուրդ». «Կոշ» եւ «Հրազդան» ՔԿՀ-ների գործունեությունը կդադարեցվի 9:24 28 հոկտեմբեր, 2021 ««Ժողովուրդ» օրաթերթը տեղեկացավ, որ Հայաստանի Հանրապետության արդարադատության նախարարության «Կոշ» եւ «Հրազդան» քրեակատարողական հիմնարկների գործունեությունը կդադարեցվի: Ըստ այդմ, մինչու հունվարի մեկը պետք է ապահովվի պատիժ կրող դատապարտյալների տեղաբաշխումն այլ քրեակատարողական հիմնարկներ՝ ըստ վերջիններիս մեկուսացվածության աստիճանի, եւ պահվող կալանավորված անձանց տեղափոխումը այլ քրեակատարողական հիմնարկներ։ Հիմնավորման մեջ նշվում է, որ «Հրազդան» ՔԿՀ-ն խնդրահարույց պահման պայմաններ ունի այն տեսակյունից, որ, հարեւան՝ բնակելի շենքերի հետ համեմատությամբ, ունի մի քանի մետր հեռավորություն, ինչը նպաստում է արգելված իրերի ներթափանցմանը: Նաեւ երկու հիմնարկներն էլ ցածր համալրվածություն ունեն, սակայն պետական բյուջեից մեծ գումարներ են փոխանցվում այդ հիմնարկների պահպանման համար: Այս քայլն արվում է օպտիմալացման շրջանակում»,-գրում է թերթը։


text: ԼԵՀ ԵՐԻՏԱՍԱՐԴ ՆԿԱՐՉԻ ԽՈՐԱՄԱՆԿ ՔԱՅԼԸ | European Integration ԼԵՀ ԵՐԻՏԱՍԱՐԴ ՆԿԱՐՉԻ ԽՈՐԱՄԱՆԿ ՔԱՅԼԸ «Եթե ոչ ես, ապա էլ ո՞վ» կամ «Յուրաքանչյուրն ինքն է իր երջանկության դարբինը»...հավանաբար նմանատիպ կարգախոսով է առաջնորդվում լեհ երիտասարդ նկարիչ Անդրժեյ Սոբիպան, ով ինքնակամ իր կտավը դրել է Վրոցլավ քաղաքի Ազգային թանգարանում: Երիտասարդը ճիշտ այն ժամանակ, երբ թանգարանաի հսկիչը շեղել է ուշադրությունը, իր նկարը կախել է թանգարանի պատերից մեկից: Խղճի խայթ երիտասարդ արվեստագետը չի զգացել: «Չորս տարվա կրթությունից հետո ես որոշեցի չսպասել եւ ինքս ստեղծել հարմար իրավիճակ: Հարկավոր էր, որպեսզի ինձ նկատեն»,- լրագրողներին բացատրում է արկածախնդիր նկարիչը,- «իմ այդ քայլի համար անհարմար ինձ չեմ զգում: Ուշադրություն գրավելու այս միջոցից օգտվել են եւ առաջ», -ավելացնում է Սոբիպան: Թանգարանի աշխատակիցները «անօրինական էքսպոնատը» հայտնաբերել են մի քանի օր հետո միայն եւ այն տեղավորել թանգարանի սրճարանում: «Դեպքին մենք վերաբերվում ենք` որպես նկարչի սրամիտ քայլի, ով ուզում է, որպեսզի իր աշխատանքը հայտնվի հայտնի լեհ վարպետների գործերի կողքին»,- ասել է թանգարանի ներկայացուցիչը,- «մեր էքսպոնատներին ոչինչ չէր սպառնում: Մենք հանել ենք կտավը եւ, հեղինակի համաձայնությամբ, ներկայացրել այն բարեգործական աճուրդում»: Ինչպես հաղորդեցին Վրոցլավի թանգարանի աշխատակիցները, աճուրդից ստացված գումարը կօգտագործվի մանկական հիվանդանոցի համար բժշկական սարքավորումների ձեռքբերման նպատակով:


text: Արցախում կհիմնվի անտառային տնկարանային տնտեսություն, «Արցախանտառ»-ին կնվիրաբերվի 100.000 տնկի 22:54 - 7/Ապրիլի/2021 Ինչպես տեղեկացնում են ՀՀ շրջակա միջավայրի նախարարության տեղեկատվության եւ հասարակայնության հետ կապերի բաժնից, այցի շրջանակում նախարարը հանդիպել է Արցախի Հանրապետության տարածքային կառավարման եւ ենթակառուցվածքների նախարար Հայկ Խանումյանի հետ։


text: Դպրոցի կաբինետները | Երեւանի Պեյո Յավորովի անվան հ.131 հիմնական դպրոց Պարույր Սեւակի անվան հայոց լեզվի եւ գրականության կաբինետ կամ Սեւակը մերկ նյարդերով կանգնեց կյանքի առջեւ, մերկ նյարդերով շոշափեց կյանքի դառնությունն ու ուրախությունը, եւ մերկ նյարդերով էլ, առանց գունազարդելու իր տպավորությունները, առանց համահարթելու կյանքի հարուստ ու հորդուն դրամատիզմը, իր ներքին զգացողությունը դարձրեց բառ ու պատկեր: Նա խորությամբ ու լայնությամբ հնչեցրեց ժամանակակից մարդու էությունը պաշարած ռեքվիեմներն ու խորալները, լուռ մենախոսություններն ու օրվա բազմաձայն անդրադարձումները` ամբողջությամբ ստեղծելով այսօրվա մարդու հույզերի ու մտքերի հարուստ համանվագը: Անունն արդեն խոստումնալից է. տեսնենք` ինչ կա ամանում, այսինքն` ինչպես է լուծված բովանդակային խնդիրը: Որմնանկարից նայող բանաստեղծի խոհուն տեսադաշտում է դասարանը: Դիմանկարի տրամաբանական շարունակությունն է ժողովրդական տոնախմբությունը եկեղեցու բակում եւ Ամենայն հայոց կաթողիկոս Վազգեն Առաջինի խոսքերը. «Պարույր Սեւակի ծնունդը մեր կյանքի, մեր մշակույթի, մեր ներկայի ու մեր ապագայի համար եղավ ճշմարտապես մի պայծառ «Եղիցի լույս»...»: Հարեւան լուսանկարը փաստում է այն մեծ ու սրտակից բարեկամությունը, որ կար երկու նվիրյալ հայերի միջեւ: Դիմացի պատին ձգվող տեսաշարը` Սարգիս Մուրադյանի հեղինակությամբ, վերհուշի տպավորություն է ստեղծում: Սեւակի աչքի առաջ, ասես ափի մեջ, հավաքվում է իր կյանքի պատմությունը` ծնունդ, ճանապարհ, ամուսնություն, հանդիպումներ, տքնանք ու երկունք, ուշացած սեր, հրաժեշտ... Ստեղծագործական խառնարանից առանձնացվել է «Անլռելի զանգակատուն» խորագիրը նախ որպես պատմավավերագրական փաստագրություն, ապա գրական կոթող: Սարգիս Մուրադյանի «Վերջին գիշեր» կտավից անհանգիստ նայում է հայ երգի Մեսրոպ Մաշտոցը: Հայացքում զարմանք կա ու զայրույթ. կիսաբաց դռան հետեւից նայող թուրք ասկյարների բութ ու մութ հայացքներից արյուն է կաթում: Կտավում իշխող կարմիրն էլ թանձրացնում է սպանդի շունչն ու սարսափը: Այնուհետեւ ծավալվում է եղերական պատմությունը: Թշնամին գիտեր, որ ժողովրդին ծնկի բերելու համար պետք է գլխատեր նրան, զրկեր մտքից ու սրտից: Կոմիտաս, Ռուբեն Զարդարյան, Արտաշես Հարությունյան, Թլկատինցի, Սիամանթո, Գեղամ Բարսեղյան, Գրիգոր Զոհրապ, Դանիել Վարուժան, Ռուբեն Սեւակ, Տիրան Քելեքյան... Ցավոք, այս շարքը անհամեմատ մեծ է: «Անլռելի զանգակատուն» պոեմի` Գրիգոր Խանջյանի նկարազարդումներից ընտրված է Կոմիտասի խելագարության տեսարանը. «Դե ե՛կ, վարդապե՛տ, ու մի՛ խենթացիր»: Ժամանակ է անցել: Ծիծեռնակաբերդի բարձունքին վեր է խոյանում Եղեռնի անմեղ զոհերին նվիրված հուշահամալիրը: Աշխարհը եւս փորձում է բացել իր խղճի աչքը. նկարներից մեկում հայոց ցեղասպանությունն առաջինն ընդունած Ուրուգվայի մայրաքաղաքում գտնվող հայկական եկեղեցին է, մյուսում` Կոմիտասի արձանը Փարիզում: Գրականության կաբինետում մեծն Սեւակի հետ ասես զրուցում են մեր մյուս մեծերը` իրենց իմաստուն ներկայությամբ զարդարելով լսարանը: Խոսակցությանը մասնակցում են Ռափայել Պատկանյանը, Հովհաննես Շիրազը, Տիրան Չրաքյանը, Խաչիկ Դաշտենցը, Ավետիք Իսահակյանը, Վահան Տերյանը, Գաբրիել Սունդուկյանը, Հրանտ Մաթեւոսյանը, Մուրացանը, Սիամանթոն, Ռուբեն Սեւակը: Կարլ Ֆրիդրիխ Գաուսի անվան մաթեմատիկայի կաբինետ Մաթեմատիկան գիտությունների թագուհին է, թվաբանությունը` մաթեմատիկայի: Անշուշտ, գլխավոր դիմանկարը Կարլ Ֆրիդրիխ Գաուսինն է, որն ասես տանտիրոջ իրավունքով ողջունում է մտնողին: Գլխավոր պաննոն Ռաֆայելի «Աթենական դպրոց»-ի վերատպությունն է. աշխարհի չափ հին գիտության պատկառելի դեմքերը, Հելլադայի ոգեղեն կոլորիտը յուրատեսակ գույն ու լույս են հաղորդում միջավայրին: Մի այլ նկարից հսկում է հայ գիտնականը` Անանիա Շիրակացին` նորից շեշտելով իր սկզբունքը. «Հույժ սիրելով համարողության արվեստը` մայր համարեցի այն բոլոր ուսմանց»: Հետո հավաքվում է մաթեմատիկայի պատմությունը` ըստ հռչակավոր մաթեմատիկոսների` Թալես Միլեդացուց մինչեւ Պյութագորաս, էվկլիդես, Արքիմեդից մինչեւ Դավիդ Հիլբերտ եւ Պուանկարե, Արտաշես Շահինյան, Մստիսլավ Կելդիշ: Կաբինետը հագեցած է նաեւ հանրահաշվի եւ երկրաչափության թեմատիկ վահանակներով, գործնական աշխատանքի պարագաներով, դիդակտիկ նյութերով: Մերուժան Իսպիրյանի անվան պատմության կաբինետ կամ Բոլորն առաջվանն է կրկին... Այս կաբինետում զուգահեռ զարգանում է երկու թեմա: Նախ բազմաշերտ ու բազմաբովանդակ պատմությունը, ապա պատմական հիշողությունը եւ հիշողությունն առհասարակ: Կրթօջախի կեսդարյա պատմության առաջին քսանհինգամյակը եղել է ստեղծման, կայացման, ինքնահաստատման ու վերելքի շրջան` շնորհիվ հիմնադիր տնօրեն Մ.Իսպիրյանի: Երախտագետ դպրոցը շարունակեց իր վերընթաց ուղին` հիմք ընդունելով բարձր վարկանիշը, ապրող ու աշխատող ավանդույթները, որդեգրելով լավը պահպանելու ու ավելի լավին ձգտելու առողջ վարքագիծը: Այս անունը յավորովցուն ինչ-որ տեղ նորից կապում է իր արմատներին: Մ.Իսպիրյանի մեծադիր նկարի տակ Վ.Տերյանի կարոտի նամակն է, հետահայաց հանդիպումը անցյալի հետ: Սա կաբինետի անվանակոչության տրամաբանության մասին: Պատմությունը նախ ներկայանում է գլխավոր պաննոյով (նկարիչ` Լ.Ղարիբյան). Հայկից Ավարայր, Գառնիից Զվարթնոց, հինավուրց եկեղեցիներից Մատենադարան, աստղադիտարան, Հանրապետության հրապարակ ու Օպերայի ազգային թատրոն... Մի խոսքով` Հայոց աշխարհ` իր խոհով ու խորհրդով, իր «վեհ ու պարզ աղոթքով» ու «խնդագին զոհաբերմամբ»: Պատերից մեկին թափառող մայրաքաղաքների երկրի 12 հանգրվաններն են` Բագարան, Տիգրանակերտ, Արտաշատ, Երվանդաշատ, Արմավիր, Դվին, Վաղարշապատ, Շիրակավան, Վան, Անի, Կարս, Երեւան: Յուրաքանչյուրը ներկայանում է իր խորհրդանշանով եւ սեփական դիմագծով: Սարդարապատի հերոսամարտը, Թուրքմենչայի պայմանագիրը մեր ժողովրդի պատմության ուշարժան դրվագներից են եւ ներկայացված են հավուր պատշաճի: Ազգային խորհրդանշաններով կոլաժները, Տիրամոր ինքնատիպ նկարն ու ասես ասեղնագործ խաչքարը զուսպ ու գրագետ հավելումներն են հիմնական բովանդակության: Գրիգոր Գուրզադյանի անվան աստղաֆիզիկայի կաբինետ կամ Տիեզերքն ափի մեջ Այս կաբինետի ստեղծման ու անվանակոչության պատմությունը կենդանի լեգենդներ շարքից է: Աստղաֆիզիկայի կաբինետի կարմիր ժապավենը կտրում է ինքը` մեծանուն գիտնական, մտածող, գեղագետ, գրող եւ նկարիչ Գրիգոր Գուրզադյանը: Արդեն պատկառելի տարիքում գտնվող մտավորականը թրթռուն հուզմունքով է խոսում դպրոցի, նրա դերի ու ապագայի մասին. «Այսքան երկար կյանք անցնելուց հետո ինձ համար դպրոցը մնաց ինչպես սրբություն... Դպրոցի նման մեկ էլ տունն է, հայկական օջախը, մայրական գուրգուրանքը... Ամենա-ամենախոշոր գիտնականն անգամ ամեն ինչի համար պարտական է մնում իր դպրոցին...»: Տանտիրոջ տպավորություն է ստեղծում գիտնականի զարմանալի կենդանի դիմանկարը: Տանտիրոջ, որ իր այցելուներին լուսանկարներով պատմում է ոչ միայն իր անչափ հետաքրքիր կյանքի, այլեւ իր կյանքի գործի մասին: Իսկ այդ գործը բազմաշերտ է, բազմաբովանդակ: Գրիգոր Գուրզադյանը` իբրեւ աստղաֆիզիկոս, մեծ հռչակ է վայելում երկրի սահմաններից դուրս: Բայց նա նորովի բացահայտվեց կոսմոսի դարաշրջանում` ստեղծելով կոսմիկական սարքերի մի ամբողջ շարք, գիտական ու օպտիկական համակարգեր: Գուրզադյանի անվան հետ են կապված մասնավորապես «Օրիոն-1» եւ «Օրիոն-2» տիեզերական աստղադիտարանների ստեղծումը, տելեսկոպների, օպտիկական սիստեմների, ողջ համակարգի աշխատանքի սկզբունքի, կոսմոսի պայմաններում ավտոմատ կառավարման բոլորովին նոր գաղափարի հղացումը: Նա դառնում է տիեզերական աստղադիտարանների գլխավոր կոնստրուկտորը եւ կոսմիկական էքսպերիմենտների գիտական ղեկավարը: Նրա ծավալուն մենագրությունները թարգմանվում են տարբեր լեզուներով, հրապարակվում արտասահմանում: Գրիգոր Գուրզադյան նկարիչը սիրում է նկարել Հայաստանը, իր երկրի գողտրիկ բնությունը: Ի դեպ, նա նաեւ նկարչական կրթություն է ստացել` աշակերտելով Մարիամ Ասլամազյանին: Գրիգոր Գուրզադյան գրողը ամենից առաջ հայտնի է իր էսսեներով: Մեկը մյուսի հետեւից լույս են տեսնում նրա ժողովածուները` «Նարեկացու աղերսանքը», «Տիեզերքն ափի մեջ», «Կաքավաբերդի առեղծվածը», «Կոսմիկական կատաստրոֆա» եւ այլն: Գուրզադյանն աչքի է ընկնում հանրագիտարանային մտածողությամբ. նրա պատմություններն իրոք հետաքրքիր են եւ բովանդակալից: Գուրզադյանը եղել է ճարտարապետության օրրան Հռոմում, Վենետիկում, Ֆլորենցիայում... Գուրզադյանը եղել է նաեւ փարավոնների եւ բուրգերի երկրում, քննել ու պատկերել Արքաների հովիտը: Այստեղ էլ ծնվում են նրա ինքնատիպ գծանկարները, որոնք զարդարում են «Կաքավաբերդի առեղծվածը» գիրքը: Մեր հերոսի մասին կարելի է ծավալվել անվերջ ու անվերջ. այդ հնարավորությունը տալիս է նրա բազմանիստ անհատականությունը: Ամփոփելով հավելենք, որ կաբինետի ասելիքն ամբողջանում է Դյուրերի «Մելանխոլիա» նկարի տրամադրությամբ, գիտնականի հեղինակած գրքերով, աստղաֆիզիկային առնչվող թեմատիկ վահանակներով, դիդակտիկ այլ նյութերով, «Մեծերն ապրում են» պաստառով: Պլատոնի եւ Արիստոտելի անվան իմաստասիրության կաբինետ կամ Միտքը շարժման մեջ Մտածելու կարողության ամենագեղեցիկ չափանիշը ստեղծեցին հելլենական շրջանի հույները, եւ մինչեւ հիմա այդ մակարդակը մնում է որպես չափանիշ բոլոր ժամանակների համար: Նրանք առաջինն էին, որ սովորեցին մտածել: Սիրելի՛ ընթերցող, ընդունի՛ր, որ հայոց ժամանակակից դպրոցում անսովոր է նման կաբինետի գոյությունը, անսովոր ու հետաքրքիր, անսովոր ու ուսանելի: Դեռեւս V դարում պատմահայր Խորենացին է ուղենշել մեր զարգացումը, այն կապել գիտության ու քաղաքակրթության օրրանի` Հելլադայի հետ: Այսօր զարգացման ճանապարհը մեզ հանել է եվրոպական մայրուղի, ասել է թե՝ թարմացվում է հին կողմնորոշումը: Հին աշխարհի մտքի հսկաները` Պլատոնն ու Արիստոտելը խոսելով, գուցե բանավիճելով ասես իջնում են լուրթ երկնքից: Նրանք ընթացքի մեջ են այնպես, ինչպես միտքն ու մտածողությունը: «Պարզությունը խոսքի գլխավոր արժանիքն է», — ասում է Արիստոտելը: Իսկ Պլատոնը շարունակում է. «Ամենայն իմաստության հիմքը համբերությունն է»: Ծավալվում է իմաստուն զրույցը, որին մասնակցում են Զենոնն ու Դեմոկրիտը, Դիոգենեսն ու Պյութագորասը, Էպիկուրն ու Պարմենիդը: Կյանքի եւ իմաստնության դասեր են տալիս Սոկրատեսը, Սենեկան, Հերակլիտը, Արիստոֆանեսն ու Թալեսը: «Բոլորից ուժեղը ինքն իրեն տիրապետելն է»: «Կարճ խելքը երկար լեզու ունի»: «Ում չի հարվածում խոսքը, նրան չի հարվածում նաեւ գավազանը»: «Ով առաջ է շարժվում գիտությունների գծով, բայց ետ է մնում բարոյականության մեջ, նա ավելի շատ ետ է գնում, քան առաջ»... Խտացած կենսափորձն ու թանձր մտքերը կամա թե ակամա ամրանում են երեխայի ենթագիտակցության մեջ ու դառնում միտք, մտածողություն, մտածելու կարողություն: Սերգեյ Մերգելյանի անվան համակարգչային կաբինետ կամ Համակարգչային դարը թելադրում է իր օրենքները, եւ նոր ժամանակների դպրոցում «Ինֆորմատիկա» առարկան դառնում է կարեւորներից մեկը: Ժամանակին համաքայլ գնալու համար դասընթացը կազմակերպվում է համապատասխան կաբինետում` անհրաժեշտ համակարգիչներով, տեխնիկական անհրաժեշտ գույքով ու սարքավորումներով: Իսկ դասասենյակի անվանակոչումը պատահական չէ, որովհետեւ անգնահատելի է Սերգեյ Մերգելյանի դերը Հայաստանում հաշվողական գիտության եւ տեխնիկայի զարգացման գործում: 1956թ. Երեւանում կազմակերպվեց Մաթեմատիկական մեքենաների գիտահետազոտական ինստիտուտը, որը հանրաճանաչ էր «Մերգելյանի ինստիտուտ» ոչ պաշտոնական անվամբ: Այստեղ ստեղծվեց առաջին հայկական հաշվիչ մեքենան` «Հրազդանը», որն անընդհատ կատարելագործվում էր: 1960-1970թթ. ստեղծվեցին հանրահայտ «Նաիրի» մակնիշի մեքենաները: Ս.Մերգելյանը այդ ինստիտուտի հիմնադիր տնօրենն էր 1956-60թթ.: «Մեր աչքի առաջ ծնվում է հայկական մաթեմատիկական դպրոցը», — գիտնականին այսպես է մեծարել ԽՍՀՄ ԳԱ նախագահ Պ.Ալեքսանդրովը: Հայ մաթեմատիկական դպրոցի հիմնադիր Արտաշես Շահինյանի սանը 21 տարեկանում դառնում է գիտությունների դոկտոր, 25 տարեկանում ԽՍՀՄ ԳԱ թղթակից անդամ էր, 26-ում` ակադեմիկոս: Ս.Մերգելյանի շնորհիվ Հայաստանում համակարգչային մասնագիտությունը մուտք է գործել դեռեւս 80-ականներին: Անվանի գիտնականի վաստակն ըստ արժանվույն գնահատվել է նաեւ անկախ Հայաստանի կառավարության կողմից: 2008թ. գիտական ու աշխատանքային բեղուն գործունեության եւ ծննդյան 80-ամյակի կապակցությամբ նա պարգեւատրվել է Սուրբ Մեսրոպ Մաշտոց շքանշանով: Համակարգչային կաբինետի հնարավորություններից օգտվում են նաեւ ամենատարբեր առարկաների ուսուցիչներն ու սաները` առավել հետաքրքիր, հագեցած դարձնելով դասերն ու դաս-միջոցառումները, դասը կազմակերպելով ժամանակին համաքայլ: Համակարգչային կաբինետի ստեղծման ակունքներում է Նաիրա Մալխասյանը եւ Մարի Սահակյանը: Այսօր «Ինֆորմատիկա» առարկան դասավանդում է Մարինե Իշխանյանը: Հ.Գ. Համակարգչային կաբինետի ստեղծումն ու զարգացումը նաեւ ճիշտ ժամանակին ճիշտ տեղում լինելու արդյունք է, որին նպաստել են դպրոցի խորհրդի նախկին անդամ, ծնող ու պարզապես դպրոցի ջերմ բարեկամ Գարեգին Չուքասզյանը, նաեւ «Փրոջեքթ Հարմոնի» կազմակերպությունը՝ Հայաստանի դպրոցների փոխկապակցման ծրագրի շրջանակներում: Ալեքսանդր Թամանյանի անվան տեխնիկական գծագրության կաբինետ կամ Արեւային քաղաքի երազանքը Դպրոցի ընդարձակ դասասենյակներից մեկում եռում է ստեղծագործական աշխատանքը: Կռվում ու հաշտվում են գույնը, գիծը, ոգին ու շունչը, ավանդականն ու ժամանակակիցը, անցյալը, ներկան ու ապագան: Եփում է մտքի ու երեւակայության կաթսան, եւ այդ ամենը կատարվում է մեծ հայի, ականավոր մտավորականի հայացքի ներքո, ով Հայաստան էր եկել` արեւային քաղաքի երազանքը հոգում: Խոսքը ճարտարապետ, ճարտարապետության ակադեմիկոս Ալ.Թամանյանի մասին է: Կաբինետի ծավալուն պաննոյից (հեղինակ` Հ.Ոսկանյան) տաքություն է ծորում: Արեւոտ տրամադրությունը իր լուսավոր շրջանակում է ամփոփել մարդուն, նրա կյանքն ու կյանքի գործը: Եկատերինոդարում (այժմ` Կրասնոդար) ծնված, Պետերբուրգի գեղարվեստի ակադեմիայի բարձրագույն գեղարվեստական ուսումնարանի ճարտարապետական բաժանմունքն ավարտած Թամանյանը իր գործունեությունը ծավալել է նախ Ռուսաստանում: Եղել է Պետրոգրադի գեղարվեստի ակադեմիայի խորհրդի նախագահը` վիցեպրեզիդենտի իրավունքներով: 1919թ. տեղափոխվել է Երեւան, 1921-ին` Իրան: 1923թ. հրավիրվել է Հայաստան: Նրա առաջին ճարտարապետական աշխատանքը եղել է Երեւանի գլխավոր հատակագիծը 150 հազար բնակչի համար: Ապա սկսել է մշակել «Մեծ Երեւանի» հատակագիծը, որը, ցավոք, մնացել է անավարտ: Երեւանում Թամանյանի նախագծերով կառուցվել են աստղադիտարանը, բժշկական ինստիտուտի անատոմիկումը, անասնաբուժական, ֆիզիոթերապեւտիկ, պոլիտեխնիկական ինստիտուտները, հանրային գրադարանը, Կառավարական տունը, օպերայի եւ բալետի թատրոնը եւ այլն: Կառավարական տունը եւ օպերային թատրոնի շենքը կանխորոշել եւ պայմանավորել են Երեւանի քաղաքաշինական կարեւորագույն հանգույցների լուծումները: Կառավարական տան համար Թամանյանին հետմահու շնորհվել է ԽՍՀՄ պետական մրցանակ: Օպերայի եւ բալետի թատրոնի նախագիծը Փարիզի 1937-ի համաշխարհային ցուցահանդեսում շահել է Մեծ ոսկե մեդալ (Grand prix): Հայ ճարտարապետության ծավալատարածական եւ արխիտեկտոնիկ առանձնահատկությունները, մանրամասների անկրկնելիության եւ բազմազանության սկզբունքը, կառուցվածքի եւ զարդաքանդակի դաշինքը նոր մեկնաբանություն, նոր որակ են ստացել Թամանյանի կառույցներում` ստեղծելով ճարտարապետության Թամանյանական դպրոցը: Քաղաքաշինությունը զարգանում է հսկա քայլերով, թելադրում ճարտարապետաշինարարական նոր խնդիրներ ու լուծումներ: Ժամանակակից տեխնոլոգիաները, իհարկե, անհամեմատ զարգացրել եւ անհնարը հեշտ ու հնարավոր են դարձրել: Բայց ինչպես արվեստի գրեթե բոլոր ճյուղերում, ճարտարապետության մեջ էլ կան դասական ոճեր, գործեր, ավանդույթներ, որ բռնել են ժամանակի քննությունը եւ չեն դադարում զարմացնել ու հիացնել: Հայ ճարտարապետության գլուխգործոցները` Գառնի, Զվարթնոց, հուշում են, որ մեծն Թամանյանը նաեւ ավանդական հայկական ճարտարապետական դպրոցի արժանի ժառանգորդն է: Ալ.Թամանյանի անվան տեխնիկական գծագրության կաբինետը նաեւ անհատական է ինքնատիպ կահավորմամբ, մասնագիտական անհրաժեշտ պարագաների, թեմատիկ վահանակների առկայությամբ: Ո՞վ գիտի, գուցե այս հնարավորությունները ծնեն նոր քաղաքի արեւոտ երազանքներ: Պետրոս Դուրյանի անվան գրականության կաբինետ կամ Բույլ մը նայվածք, փունջ մը ժպիտ... Նա ժամանակի այն հազվագյուտ բանաստեղծն էր, որ գաղափար ու բնություն իր սրտին մեջ փնտրեց: Պետրոս Դուրյանի պոեզիան մարդկային բուռն ապրումների հայելին է. սիրել ու դրժել, հուսալ ու հիասթափվել, տրտնջալ ու զղջալ... «Ես որ աշխարհի մեջ միայն երգերը շատ սիրեցի, — ասում է Դուրյանը,- կուզեմ, որ իմ վերջին շունչս ալ երգ մըլլա... Մարդու նշանաբանը երգն է, էն Առաջին ձայնը երգն է, բնությունն ամբողջ երգ մ՛է...Ա՛հ, գեղեցիկ կյանք մ՛ալ կա, սերն է այդ. «Երգել, աղոթել ու սիրել», ահ, ի՛նչ բանաստեղծական կյանք, ի՛նչ կատարյալ կյանք»: Երգի, աղոթքի ու սիրո լույս է կաթում պաննոյից նայող պոետի հայացքից (հեղինակ` Հ.Ոսկանյան): Թիկունքին իրար թիկնած սարեր են, զմրուխտ մարգագետիններ, կապո՜ւյտ- կապո՜ւյտ երկինք: Դուրյանի աշխարհը բացվում է ընթերցողին իր խոկմանց ճանապարհով: Մենք սիրում ենք նրա բանաստեղծական տխրությունը, տիեզերական անսահման թախիծը, որ «երկնքի հիվանդություն» կկոչվի, հասկանում փիլիսոփա աշխարհում առանձնանալու ձգտումը: Սկյուտարի սոխակը, ինչպես Պ.Սեւակն է փաստում, «մեր նոր քնարերգության առաջին մեծն է եւ միշտ կմնա վերջինի կողքին», որովհետեւ չի հնանում, ինչպես չեն հնանում ժպիտն ու հառաչը, ծիծաղն ու հեծկլտոցը: Պաննոյի լրացումն են դուրյանական խոհերը, փիլիսոփայական ընդհանրացումները: Ասելիքը հարստացնում ու առավել տարողունակ են դարձնում անվանի մարդկանց՝ Զապել Եսայանի, Արշակ Չոպանյանի, Պարույր Սեւակի, Վալերի Բրյուսովի մեծարանքի խոսքերը հավերժ երիտասարդ բանաստեղծի մասին: Սիրելի՛ բարեկամ, մինչ կշարունակենք մեր վերելքը, ամփոփենք թեման Գեւորգ Էմինի օգնությամբ. «Հարատեւելու համար հայ ժողովուրդը ստիպված է եղել տաղանդավոր լինել եւ ադամանդ է դարձել դարավոր տառապանքից»: Հույսի ու հավատի ղողանջներ Վերելքը տանում է Վերնատուն, վերընթաց ճանապարհին վերանայվում ու վերաիմաստավորվում են դարավոր արժեքներ, որի շնորհիվ ազնվանում է մեր տեսակը: Մենք երրորդ հարկի նորից մաքուր ու կոկիկ միջանցքում ենք՝ այս անգամ նոր տրամաբանությամբ եւ տրամադրությամբ: Դարձյալ ընդամենը երկու որմնանկար, որ նայում են իրար, զրուցում ու լրացնում մեկմեկու: Թումանյանի՝ վերնահարկում գտնվող տունն է, որ ոչ միայն դիրքով, այլեւ առաքելությամբ կոչվեց «Վերնատուն»: Այն հիմնադրվեց Ամենայն հայոց բանաստեղծի կողմից 1899թ. եւ դարձավ հայ գրական ակումբ-խմբավորում: Վերնատան մշտական անդամներն էին Ղազարոս Աղայանը, Հովհաննես Թումանյանը, Ավետիք Իսահակյանը, Լեւոն Շանթը, Դերենիկ Դեմիրճյանը եւ Նիկոլ Աղբալյանը: Մշտական անդամներից բացի Վերնատան հանդիպումներին առիթից առիթ ներկա են եղել նաեւ արվեստի եւ գրականության անվանի դեմքեր՝ Պերճ Պռոշյանը, Մուրացանը, Վրթանես Փափազյանը, Կոմիտասը, Գեւորգ Բաշինջաղյանը, Փանոս Թերլեմեզյանը եւ այլք: Հավաքվում էին նշանավոր ու հետաքրքիր մարդիկ Թումանյանի հյուրընկալ հարկի տակ, ու ծավալվում էր շահագրգիռ զրույցը ամենատարբեր թեմաներով: Այս հանդիպումների ընթացքում մեծ գրողները ընթերցում ու քննարկում էին համաշխարհային գրականության դասական եւ նոր հեղինակների երկերը, ինչպես նաեւ սեփական գործերն էին ներկայացնում ընդհանուր քննարկման: Հոգու ու հոգեւորի խոսակցությունը Վերնատան անդամների տեսադաշտում է: Երկրի ու երկնքի միջեւ անմեկնելի հաղորդակցություն կա. «Ի խորոց սրտի խօսք ընդ Աստուծոյ»: Երկնի աներեւույթ սանդուղքով իջնում է Քրիստոսը, իսկ վարում Էջմիածնի Մայր տաճարն է: Ներքեւում ծավալվող գողտրիկ բնանկարը, երկնառաք հայացքներով ծնկաչոք երեխաները, խոտերի մեջ անհոգ մեկնված սպիտակ գառը մի տեսակ պայծառ խաղաղությամբ են լցնում սրահը: Ամենայն հայոց կաթողիկոս Տ.Տ. Վազգեն Ա-ի անվան կաբինետ կամ Խորհուրդ խորին, անհաս եւ անսկիզբն... Նա իր գոյությամբ սրբացնում էր մթնոլորտը: Պատահական չէ այս լսարանի գոյությունը հենց այս հարկում: Ասել է թե՝ շարունակվում է խոսակցությունը հոգեւոր դաշտում, եւ զրույցը վարում է խորաթափանց ու պատկառելի հայը՝ Վեհափառը, իրեն հատուկ հանդարտությամբ ու արժանապատվությամբ: Մեծադիր նկարից հանդարտ ու խոհուն նայում է Ամենայն հայոց կաթողիկոսը: Նրա իմաստուն մտքերը թափառում են սենյակում: «Մարդն ի՞նչ է, եթե ոչ ճամփորդ մի արի, երբեք հոգնաբեկ, որ հավետ կընթանա միշտ դեպի հառաջ, միշտ դեպի երկինք ու կբախե դռները հույսին»: «Մենք ինչպե՞ս չհավատանք Քրիստոսի հարության, երբ պատմական վավերական ապացույցն ունինք մեր ժողովրդի վերածնունդին, մեր ժողովրդի հարության»: «Ինչքան հաջողինք մոտենալ Աստծուն, այնքան կդառնանք ավելի մարդկային»: Կաբինետը ձեւավորված է հուշալբոմի սկզբունքով. պատմում են լուսանկարները (դրանք հիմնականում Ս.Կապուտիկյանի արխիվից են): Ահա Սուրբ պատարագը Մայր տաճարում, Ս. Էջմիածնի թանգարանում, Ս.Կապուտիկյանի աշխատասենյակում, Վեհարանում, Ավ.Իսահակյանի առանձնատան պարտեզում, Ս. Գայանե եկեղեցու բակում՝ Վեհամոր շիրիմի մոտ: Լուսանկարներից մեկում Վեհափառը մի խումբ բարձրաստիճան հոգեւորականների եւ ճարտարապետական խորհրդի անդամների հետ է, մյուսում՝ օրհնում է երկրաշարժի փլատակներից հանված մորն ու մանկանը: Ահա նա Պարույր Սեւակի, Լուսինե Զաքարյանի, Սերգեյ Մերգելյանի, Էդգար Հովհաննիսյանի, Սիլվա Կապուտիկյանի ընկերակցությամբ: Նկարներից մեկում հայոց դարերի հավերժական ուղեկիցն է՝ Մայր աթոռ Ս. Էջմիածինը: «Խոկման պահին» լուսանկարում Վեհափառն ասես զրուցում է մենավոր ծառի ու վազող ջրի հետ: Լսարանի հոգեւոր, ոգեղեն մթնոլորտը ամփոփում են «Աղոթք տերունականն» ու «Մեղքերի քավության դեղատոմսը»: Այս լսարանում խնկարկվում է նաեւ դպրոցի շրջանավարտ, անվանի գրականագետ, մանկավարժ, բանասիրական գիտությունների դոկտոր Գրիգոր Հակոբյանի հիշատակը: «Դժվար է անկումային ժամանակներում լավատես լինել, եւ միշտ էլ հատուկենտ են բնության պարգեւած այն անհատականությունները, որոնք խավարի մեջ վառ են պահում հուսո ջահը,- գրում է Գուրգեն Գասպարյանը: — Գրիգոր Հակոբյանն իրապես դրանցից մեկն է: Ուսումնասիրելով նրա կոթողները՝ մենագրություններ, գիտական հոդվածներ, փորձագրություններ, գրախոսություններ, ելույթներ, հրապարակումներ, համոզվում ես, որ գիտնականի կյանքն անմնացորդ գործունեություն է եղել, անվերջ փնտրտուքների եւ հայտնագործությունների, մշտապես նոր հանգրվաններ նվաճելու ուղի»: Գալուստ Տեր—Մկրտչյանի անվան հայագիտության լսարան կամ Մեր լեզուն մենք ենք, որ կանք... Հայի ինքնության անվիճելի կռվաններից է հայերենը, մեր ոսկեղենիկ լեզուն՝ ուշարժան նաեւ ոչ միայն հայ, այլեւ օտարազգի հայագետների համար: Հայագիտության լսարանի գոյությունը դպրոցում ավելորդ ճոխություն չէ, այլ նպատակային քաղաքականություն: Հայերենը արժանի է բացառիկ ուշադրության: Հայոց լեզվի նկատմամբ նշանավոր մեծերի ուշադրությունը արժանի է մեծարանքի: Ականավոր հայագետ, պատմաբան, բնագրագետ-աղբյուրագետ, թարգմանիչ ու խմբագիր Գալուստ Տեր-Մկրտչյանի կյանքն ու վաստակը հաստատում են, որ պատահական չէ անվանակոչությունը: Գալուստ Տեր-Մկրտչյանի հայագիտական հետազոտությունները բազմաբնույթ են՝ հայ հին մատենագրություն, վիմագրություն, հնագրություն, դրամագիտություն, պատմական աշխարհագրություն, միջնադարյան հայ առակագրություն, ուրարտագրություն, ազգագրություն եւ բանահյուսություն: Մեծ է նրա ներդրումը բնագրագիտության եւ աղբյուրագիտության մեջ: Նրա հարուստ արխիվը պահպանվում է Մատենադարանում: Լսարանը շնչում է հայախոսությամբ, հայասիրությամբ, հայաճանաչությամբ: Գալուստ Տեր-Մկրտչյանի մեծադիր ու պատկառազդու նկարի շուրջ անվանի հայագետների ու հայասերների շքերթ է՝ Մխիթար Սեբաստացի, Ղեւոնդ Ալիշան, Ստեփանոս Մալխասյանց, Լեո, Հակոբ Մանանդյան, Վալերի Բրյուսով, Յոհաննես Լեփսիուս, Նիկողայոս Մառ, Գեւորգ Ջահուկյան,Պիոն հակոբյան: Բարձրաճաշակ ու բովանդակալից վահանակները շոշափում են հայկական ամենատարբեր թեմաներ. հին հայկական դիցարան, Արշակունյաց հարստության արքաներ, Բագրատունյաց շինարար թագավորներ, Կիլիկյան Հայաստանի նշանավոր ամրոցներ, Մխիթարյան միաբանություն: Լսարանի արեւահայաց պատին արեւային տրամադրություն է: Հրաչյա Ռուխկյանի «Բույլ հանճարաց» նկարաշարը՝ Մեսրոպ Մաշտոց ու Վռամշապուհ արքա, Եղիշե ու Մովսես Խորենացի, Դավիթ Անհաղթ ու Անանիա Շիրակացի, Սայաթ-Նովա ու Հովհաննես Այվազովսկի, Խաչատուր Աբովյան ու Պետրոս Ադամյան, Ստեփան Շահումյան ու Վիկտոր Համբարձումյան, հիշեցնում, հուշում ու համոզում է մեզ, որ մենք թեեւ փոքր, բայց զարմանալի կենսունակ ժողովուրդ ենք: Աշխարհասփյուռ հայերն իրենց ինքնությունը պահել են լեզվի ու հավատի շնորհիվ՝ հավաքվելով եկեղեցիների ու դպրատների, հայագիտական կենտրոնների շուրջը: Ճանաչողական նշանակություն ունեն նաեւ այս վահանակները: Գալուստ Տեր-Մկրտչյանի անվան հայագիտության լսարանի բովանդակությունը խտանում է երկու կտավներում՝ «Հայոց այբուբենը»՝ Վիկտոր Հովհաննիսյանի հեղինակությամբ, «Եղիցի լույս»՝ հեղինակությամբ Խաչատուր Ազիզյանի: Այս լսարանում են անցնում առարկայական օլիմպիադաների դպրոցական փուլը: Այս լսարանը տրամադրում է. «Ճանաչել զիմաստությիւն եւ զխրատ, իմանալ զբանս հանճարոյ»: Ֆրիտյոֆ Նանսենի անվան աշխարհագրության կաբինետ Նորվեգացի բեւեռախույզ, գիտնական, դիվանագետ եւ մեծ հումանիստ Ֆրիտյոֆ Նանսենի անունն է կրում աշխարհագրության կաբինետը, որտեղ կենտրոնացած են առարկայական դիդակտիկ նյութերը՝ քարտեզներ, գլոբուսներ, ալբոմներ, թեմատիկ պաստառներ եւ այլն: Իսկ ինչո՞ւ Նանսեն: Սա եւս հարգանքի ու երախտագիտության դրսեւորում է այն մարդու նկատմամբ, ով նախանձախնդիր հետեւողականությամբ ապրել է հայ ժողովրդի ճակատագրով, հնարավորինս օգնել ու աջակցել նրան, իր անձնական համակրանքով նաեւ ձեւավորել որոշակի վերաբերմունք հայերի ու հայ դատի նկատմամբ: 1922թ. արժանանում է խաղաղության Նոբելյան մրցանակի՝ անօգնականներին օժանդակելու երկարաժամկետ ջանքերի համար: 1925թ. Նանսենը Ազգերի լիգայի հանձնարարությամբ ուսումնասիրում է հայ փախստականներին տեղավորելու հարցը, դառնում հատուկ հանձնաժողովի ղեկավար, գալիս Հայաստան՝ տեղում ուսումնասիրելու արհեստական ոռոգման հնարավորությունները: Վերադառնալով Եվրոպա՝ նա Ազգերի լիգայում հայտարարում է. «Միակ տեղը, որտեղ կարելի է տեղավորել հայ փախստականներին, Սովետական Հայաստանն է»: Մի քանի տասնյակ հազար հայերի հաջողվում է տեղավորել Սիրիայում: Հայաստանյան տպավորությունները նա ամփոփում է 1927-ին լույս տեսած գրքում: Հայ ժողովրդին ցուցաբերած օժանդակությունը, խնամքը Նանսենը չի թողնում մինչեւ մահ: 1928թ. նա մեկնում է ամերիկյան շրջագայության, կարդում դասախոսություններ՝ հայ ժողովրդի համար միջոցներ հանգանակելու նպատակով: Նանսենը վախճանվում է 1930թ. Լուսակերում: Տնարարության կաբինետ կամ Կյանքի ու կենցաղավարության դասեր Հայոց դպրոցի խնդիրը ոչ միայն առարկայական գիտելիքներ ապահովելն է, այլեւ կյանքում կողմնորոշվելու, կենցաղում կայանալու հմտություններ ձեւավորելը: Խոսքը մասնավորապես վերաբերում է աշակերտուհիներին, որոնք մեծանում են՝ իրենց մեջ կրելով հայուհու ազգային դիմագիծը: Հեզ, խոնարհ, աշխատասեր, հնարամիտ, շնորհաշատ. հայ աղջկա գենետիկ հիշողության մեջ ապրող ու զարգացող գծեր, որ նրան առանձնացնում ու տարբերում են ուրիշներից: Տնարար աղջիկների աշխարհում եռում է աշխատանքը. եփում-թափում են, կարում-ձեւում են, շարում-հյուսում են: Արդյունքում ծնվում են ուշարժան գործեր, որոնք վկայում են, որ այստեղ գործում է գլխավոր բաղադրատոմսը՝ սեր+աշխատասիրություն+ճաշակ+համբերություն: Կաբինետի մթնոլորտն արդեն տրամադրող է: Տան ջերմություն կա այստեղ, մի տեսակ հանգիստ ու հարմարավետ տրամադրություն, որն անկասկած նպաստում է ստեղծագործական ընթացքին: Սա, իրոք, դպրոցի սանուհիների սիրած միջավայրն է, որ ստեղծվել, զարգացել ու ընդլայնվել է տանտիրուհու՝ վաստակաշատ ուսուցչուհի Գոհար Մկրտչյանի ջանք ու ջիղի շնորհիվ: Հագուստի մոդելավորումից մինչեւ խոհանոց, հուլունքագործությունից մինչեւ սեղանի ձեւավորում՝ համեմված բծախնդիր մաքրասիրությամբ ու կոկիկությամբ: Այստեղ երեխաներն անցնում են կյանքի ու կենցաղավարության կարեւոր դասեր, ապրելու դասեր: Բարդուղիմեոս Ֆանարջյանի անվան կենսաբանության կաբինետ կամ Անխախտ դաշինք Նշանավոր ռենտգենաբան, ՀՀ-ում ռենտգենաբանության հիմնադիր, բժշկական գիտությունների դոկտոր, պրոֆեսոր, ՀԽՍՀ ԳԱ ակադեմիկոս, ԽՍՀՄ ԲԳԱ թղթակից անդամ, ՀԽՍՀ գիտության վաստակավոր գործիչ Բարդուղիմեոս Ֆանարջյանի նախաձեռնությամբ ստեղծվել է ռենտգենաբանության եւ ուռուցքաբանության գիտահետազոտական ինստիտուտը, Հայաստանում կազմակերպվել են հանրապետական ուռուցքաբանության դիսպանսերը, առողջապահության նախարարության ռադիոկենսաբանության բաժանմունքը: ԵՊԲՀ-ում առաջադեմ ուսանողներին տրվում է նրա անունով անվանական կրթաթոշակ: Նրա որդին՝ Վիկտոր Ֆանարջյանը, Հայաստանի նշանավոր ֆիզիոլոգներից մեկն է: Անունը պատկառելի է ու պատասխանատու, բնագավառը՝ անչափ կարեւոր եւ կենսական: Անվան ու բովանդակության, առարկայի եւ կյանքի միջեւ անխախտ դաշինք կա, որ զգացվում է անընդհատ եւ ամենուր: Ընդարձակ լսարանում զրուցում են կանաչն ու լույսը: Բուսառատ սենյակն ասես բնության գողտրիկ անկյուն լինի, ուր խաչվում են մարդու ֆիզիկական, հոգեկան ու մտավոր ուղիները: Պատեպատ ձգվող պահարանում կենսաբանությանն առնչվող նյութեր են, փորձանմուշներ, դիդակտիկ առարկաներ, թեմատիկ պաստառներ: Այստեղ կենսաբանությունն առավել հասկանալի է, տեսանելի, մատչելի: Վիլյամ Սարոյանի անվան անգլերենի կաբինետ կամ Վիլյամ Սարոյանը համաշխարհային գրականության բացառիկ երեւույթներից է... Լինելով ամերիկյան գրող՝ նա միաժամանակ հայ ազգային մեծ գրող է... Սարոյանի բացառիկությունն այն է, որ գերաճելով իր միջավայրից ու իր որդեգրած լեզվից՝ դարձավ նաեւ իր հարազատ ժողովրդի ազգային մեծ գրողներից մեկը: Սա ամենից առաջ հենց ինքը՝ Սարոյանն է հասկացել ու ձեւակերպել. «Թեեւ գրում եմ անգլերեն եւ ծնունդով ամերիկացի եմ, բայց ինձ համարում եմ հայ գրող»: Այնուհետեւ բացատրել է. «Լեզուն, որով գրում եմ, անգլերեն է, միջավայրը, որ նկարագրում եմ, ամերիկյան է, բայց ոգին, որ ինձ մղում է գրելու, հայկական է: Ուրեմն՝ ես հայ գրող եմ եւ պատկանում եմ հայ գրողների ընտանիքին»: Սարոյանի պատմվածքների առաջին ժողովածուն իսկական հայտնություն էր ամերիկյան գրականության համար: Ամերիկյան գրական քննադատությունը նրան համարեց Ֆոլկների, Հեմինգուեյի, Սթայնբեքի, Կոլդուելի շարունակողը: Իսկ հաջողության բանալին, ինչպես Սարոյանն է ասում, «հասարակ ու հին է, ինչպես աշխարհը. ավելի լավ է լինել բարի, քան լինել չար»: Բարի հսկայի անսահման բարությունն ու լավատեսությունը ճառագում է որմնանկարից (հեղինակ` Հ.Ոսկանյան): Նա ասես թեւատարած գրկում է լսարանը, իր մեծ հոգում տեղավորում ամենքին ու ամեն ինչ: Լուսանկարներում Վ.Սարոյանն է իր գրչակից ընկերների՝ Վ.Պետրոսյանի, Հովհ. Շիրազի, Վ.Դավթյանի, Ռ.Դավոյանի, Հ.Մաթեւոսյանի, Ս.Խանզադյանի, Ս.Կապուտիկյանի հետ: Սարոյանական մտքերը՝ հայերեն եւ անգլերեն, դասարանը լցնում են իմաստությամբ ու հույսով, որովհետեւ մարդու, մարդկայինի, հայի, հայկականի նկատմամբ անսահման սեր ու հավատ է սերմանում. «Ես կուզենայի աշխարհում տեսնել որեւէ ուժ, որը ոչնչացներ այս ազգը, այս անկարեւոր մարդկային փոքրիկ ցեղը, որոնք պատերազմներ են մղել եւ կորսվել, որոնց շինությունները ավերվել են. չընթերցված գրականություն, չլսված երաժշտություն, երկինք չհասած աղոթքներ: Գնացե՛ք առաջ, ավերե՛ք Հայաստանը: Տեսե՛ք, արդյոք կարո՞ղ եք: Քշե՛ք նրանց անապատ՝ առանց հացի ու ջրի: Այրե՛ք նրանց տներն ու եկեղեցիները, ու տեսե՛ք, թե նրանք արդյոք չե՞ն ծիծաղի ու աղոթի նորից: Աշխարհում երբ էլ նրանցից երկուսը հանդիպեն որեւէ տեղ, տեսեք արդյոք նրանք չե՞ն ստեղծի մի նոր Հայաստան»: Այս կաբինետում դու տանն ես ու մեծ աշխարհում, որովհետեւ ազատ ես, անկաշկանդ: «Նա մարմնացյալ ազատությունն էր, եւ շփումը նրա մեծ, ամբողջական, լույսով ու ճախրանքով շնչող գործի եւ նրա օրվա մի րոպեի հետ քեզ ազատ ոգու թեւեր էր տալիս»: Երրորդ հարկի եզրափակիչ անկյունում Սիլվա Կապուտիկյանի հուշերը կամրջվում են կորուսյալ ոստանի՝ Վանի բնապատկերին: Ու տրոփում է անհանգիստ պատգամը. Վահան Տերյանի անվան հայոց լեզվի եւ գրականության կաբինետ կամ Սրտաբեկ, տխուր պոետ արեւավոր Օ՜, Գանձայի քնարական երեկոներ, դուք թռցրիք Վահանի հոգին բանաստեղծական ու գերզգայական ոլորտները, դուք անմահացաք նրա տաղանդի կախարդանքով, դարձաք երգ ու հեքիաթ, մաքուր սփոփանք եւ բարձր արվեստ... Հայրենի եզերքի լույսը հոգում՝ լուսավոր թախիծ է քամում նուրբ քնարերգակը, վարակում «ազնիվ հայրենասիրությամբ, զգացմունքների անկեղծությամբ ու անաղարտությամբ, բանաստեղծական խոսքի բարձր մշակույթով, լեզվի վճիտ պարզությամբ ու երաժշտականությամբ»: (Կամսար Գրիգորյան) «Բանաստեղծը սիրով ու կարոտով է լցնում աշխարհը, պայծառ թախիծով օծում երազող մարդուն: Նա լսում է գրեթե անլսելի մեղեդիներ, ցավի շշուկներ, զգում է հոգու շարժման ամենամեղմիկ հոսանքները, լայնացնում է երազների ծիրը, այսինքն՝ բացում է իմացության եւ հույզերի նորանոր ծալքեր: Եվ այս բոլորին նա հասնում է հոգեւոր նուրբ տեսողության եւ լսողության, բարոյական արտասովոր զգացողության շնորհիվ»: (Հրանտ Թամրազյան) Առաջին զգացողությունը, որ համակում է լսարան մտնողին, հանդիպումն է բանաստեղծի հետ: Անմիջապես հայտնվում ես նրա խորաթափանց տեսադաշտում, ուր կա աշնանային մեղեդի՝ դեղնող տերեւների շրշյունով, լույսի ու ստվերի աշխույժ խաղով: Լույս ու ստվերի, գծի ու գույնի զարմանալի դաշինք կա որմնանկարում (հեղինակ` Հ.Հակոբյան): Տերյանի նուրբ ու դալուկ դեմքը պաննոյի ժլատ գունապնակում յուրօրինակ խորհուրդ է կրում եւ փոխանցում լսարանին: Անահիտ Շահիջանյանի հուշերը, Հովհաննես Շիրազի, Հովհաննես Թումանյանի, Եղիշե Չարենցի, Ստեփան Զորյանի, Դերենիկ Դեմիրճյանի, Ավետիք Իսահակյանի մտքի ու սրտի արձագանքը բանաստեղծի մասին ստեղծում են տերյանական տրամադրություն: Դասասենյակում ապրում են նաեւ բանաստեղծի խոհերը կյանքի, ունայնության, սիրո, կարոտի մասին. Ես կգամ որպես մոռացված մի երգ՝ Հյուսված աղոթքից, սիրուց ու ծաղկից, Ես կկանչեմ քեզ դեպի այլ եզերք: Եղիշե Չարենցի անվան գրականության կաբինետ կամ Ինչքան որ հուր կա իմ սրտում Ասուպի նման ծնվեց ու մի ակնթարթում կիզվեց Չարենց մահկանացուն: Բարձր հոգու լույսը մնաց հավերժաբար ու գնալով պայծառանում է: Հոգու հրով, հոգու լույսով, անունը՝ Չարենց, ասոնանսը՝ «Արեւ», բառը՝ «հանճարեղ», աչքերը հառած անցյալին, ապագայի նժույգ նստած՝ ապրում է բանաստեղծը յուրօրինակ կյանքով իր անունը կրող կաբինետում: Որմնանկարը (հեղինակ՝ Ն.Անտոնյան) վերարտադրությունն է Մ.Սարյանի հայտնի կտավի, որում պոետի խոհուն կերպարն է՝ խորհրդավոր ու խորհրդանշական դիմակներով: Առանց Հայաստան Չարենց չէր լինի, Առանց Չարենցի չկա Հայաստան: Ռ.Դավոյանի բանաձեւը բանաստեղծի կյանքի ու ստեղծագործության ամեն նյարդում է, ամեն տարրում: «Այն ամենը, ինչ գրել է Չարենցը, հենց ինքը Չարենցն է: Ուրիշ չկա՛: Անհանգիստ, նուրբ, բուռն, հեշտ խոցելի, կրքոտ, պոռթկուն, ազնիվ, բոցավառ... Նրա համար պոեզիան ընկերուհի էր, ռազմադաշտ, ամբիոն, աղոթք, զրույց... լռություն», — այսպես է մեծարել պոետին ռուս գրականագետ Լեւ Օզերովը, իսկ գրչակից ընկերը՝ Իլյա Էրենբուրգը, հիացած շարունակել է. «Արնավառ, համեստ, խորաթափանց, խիզախ ու քնքուշ, հավերժ երիտասարդ այդ բանաստեղծը դարերի համար էլ կպահպանի իր երիտասարդությունը»: Եվ Չարենցի՝ անցյալն ու ապագան կամրջելու, ժառանգության շղթայում իրեն հաստատելու եւ շարունակելու մարգարեությունը. Դեպի դարերը նորից, դեպի վառվող Ապագան... Սայաթ—Նովայի անվան գրականության եւ արվեստի լսարան կամ Գի՛ր սիրէ, ղալա՛մ սիրէ, դա՛վթար սիրէ Իր հանճարի զորությամբ նա ժողովրդական երգչի արհեստը վերածեց բանաստեղծի վեհ կոչման: Հայ միջնադարյան հարուստ քնարերգությունը շռնդալից ակորդով է եզրափակվում, հզոր մի անհատականությամբ, որ իր տաղանդի հրավառությամբ կարող էր պատիվ բերել առնվազն երեք ժողովրդի: «Գողթան երգիչների չափ ազգային» է Սայաթ-Նովան, սիրո անմրցակից երգիչ ու մեծ հումանիստ, որ Հովհաննես Թումանյանի տպավորիչ մեկնությամբ. «Զգում է, որ էրվում, վերջանում է ինքը, բայց մնում է արի ու բարի, անչար ու անաչառ, վեհ ու վսեմ, որպես աշխարհքի ու մարդու մեծ բարեկամը... Զայրացավ, բայց երբեք չչարացավ, ցավեց, բայց երբեք չանիծեց»: Լսարանը բացվում է խոսուն որմնանկարով՝ Սայաթ-Նովայի կերպարով, սայաթնովյան կոլորիտով ու տրամադրությամբ (հեղինակ՝ Լ.Ղարիբյան): Սրահի անվան ու բովանդակության դաշինքը հաստատում է նաեւ հայ գրողների պատկառելի ներկայությունը. նրանք ասես հավաքված են ծաղկած եկեղեցիների շուրջ: Վերջիններս ծաղկահարդարման խմբակի սաների մշտական ցուցանմուշներն են սրահում (ղեկավար՝ Լ.Կիրակոսյան): Բովանդակությունը ազնիվ ու ճաշակով շրջանակի մեջ է: Հարմարավետ կահավորումը ստեղծում է կամերային մթնոլորտ, ապահովում բազմաթիվ ու բազմազան գրական, մշակութային միջոցառումների, հանդիպումների, զեկուցումների ու դասախոսությունների, անգամ շարքային ժողովների ու նիստերի հաջողությունը: Լեւոն Օրբելու անվան կենսաբանության կաբինետ Կենսաբանության եւս մի կաբինետ, որի անունը դարձյալ պարտավորեցնող է: Լեւոն Օրբելի՝ հայ ֆիզիոլոգ, էվոլյուցիոն ուսմունքի ստեղծողներից, ԽՍՀՄ ԳԱ, ՀԽԱՀ ԳԱ, ԽՍՀՄ ԲԳԱ ակադեմիկոս, ՌԽՖՍՀ գիտության վաստակավոր գործիչ, սոցիալիստական աշխատանքի հերոս, բժշկական ծառայության գեներալ-գնդապետ: Օրբելու աշխատանքները հիմնարար ներդրում են ֆիզիոլոգիայի տարբեր բաժինների զարգացման գործում եւ ունեն համաշխարհային ճանաչում: Նա ստեղծել է ֆիզիոլոգիական ամենաընդարձակ դպրոցներից մեկը: Մեծ է նրա ավանդը Հայաստանում ֆիզիոլոգիայի զարգացման գործում: Նրա անունով է կոչվում ՀՀ ԳԱ ֆիզիոլոգիայի ինստիտուտը: Լ.Օրբելին եղել է Փարիզի կենսաբանական ընկերության, բնախույզների գերմանական «Լեոպոլդինա» ակադեմիայի, անգլիական ֆիզիոլոգիական ընկերության պատվավոր եւ արտասահմանյան այլ ակադեմիաների ու ընկերությունների անդամ: Պարգեւատրվել է Պավլովի անվան եւ ԽՍՀՄ պետական մրցանակներով, Մեչնիկովի անվան մեդալով, բազմաթիվ շքանշաններով ու մեդալներով: Կենսաբանության կաբինետի որմնանկարում (հեղինակ՝ Հ.Ոսկանյան) մեծ գիտնականն է՝ մտածող, ապրող ու հայտնագործող մարդու խորաթափանցությամբ, ջանքի ու կամքի գերլարումով: Աշխարհի մարդու թիկունքում հայրենի եզերքն է՝ սարյանական գույների խաղով ու ջերմությամբ: Աջ ու ձախ գործնական կենսաբանության պարագաներն են՝ դիդակտիկ նյութեր, փորձանմուշներ, վահանակներ, որոնք առավել ցայտուն ու հասկանալի են դարձնում առարկայի մատուցումը: Ալեքսանդր Պուշկինի անվան ռուսաց լեզվի կաբինետ Համաշխարհային գրականության շառաչուն ջրվեժին իր վարար հոսանքն է տվել ռուս գրականությունը՝ հզոր անհատականություններով, գրական անանց արժեքներով: Ալ.Պուշկին, Մ.Լերմոնտով, Լ.Տոլստոյ, Ա.Չեխով, Ֆ.Դոստոեւսկի, Մ.Գորկի, Ի.Տուրգենեւ... Իհարկե, ցանկն ամփոփելու մասին խոսք լինել չի կարող: Կաբինետը կրում է թերեւս ամենամեծի՝ Պուշկինի անունը, որովհետեւ այս հավերժ երիտասարդ պոետը, ինչպես ամենայն հայոց բանաստեղծը հայերիս համար, դարձավ ռուսական կյանքի հայելին, ռուսական հոգու թարգմանը, ռուսաց լեզվի ջահակիրը: Պուշկինն անչափ մոտ է ժողովրդին, հետեւաբար շատ մոտ է մարդուն, մարդկայինին, դրա համար էլ վեր է նեղ ազգայինից ու նվաճել է համամարդկային հորիզոններ: Պուշկինյան հերոսների, ռուսերենի անընդհատ ներկայությունը, ռուսալեզու գրականության առկայությունը ստեղծում են ուրույն միջավայր՝ հարազատ անվանն ու առաքելությանը: IV հարկի նախասրահի տրամադրության հեղինակը մեծ հայն է՝ Գարեգին Նժդեհը՝ հայացքը Զանգեզուրի առինքնող բնապատկերին, միտքը հոգու պես բաց.


text: 'Վազգեն Խաչիկյանի կալանքը երկարացվել է 2 ամսով' | iLur 'Վազգեն Խաչիկյանի կալանքը երկարացվել է 2 ամսով' Երեքշաբթի, 27 Նոյեմբերի 2012, 10:38 Երեկ` Երեւանի Կենտրոն եւ Նորք-Մարաշ վարչական շրջանների ընդհանուր իրավասության դատարանի դռնփակ դատական նիստի ժամանակ, դատավոր Էդիկ Ավետիսյանի որոշմամբ, եւս 2 ամսով երկարացվել է Հայաստանի Սոցիալական ապահովության պետական ծառայության նախկին պետ Վազգեն Խաչիկյանի խափանման միջոց կալանքը: Այդ մասին գրում է «Հայկական ժամանակ» թերթը։ Հիշեցնենք, որ Խաչիկյանը կալանավորված է սեպտեմբերի 28-ից` կենսաթոշակների նշանակման եւ վճարման գործընթացում հայտնաբերված չարաշահումների դեպքերի առթիվ Հայաստանի ոստիկանության քննչական գլխավոր վարչությունում քննվող գործի շրջանակում։


text: Էլբրուսի վրա կբացվի Եվրոպայի ամենաբարձր ճոպանուղին 28/12 01:50 Կիրակի օրը կանցկացվի Էլբրուսի վրա Եվրոպայի ամենաբարձր ճոպանուղու բացման արարողությունը, տեղեկացնում է RIA Novosti-ն: «Միր» կայանից մինչեւ «Գարաբաշ» կայան ձգվող ճոպանուղու բացման արարողությանը ներկա կլինեն ՌԴ Հյուսիսային Կովկասի գծով նախարարության ղեկավարությունը եւ «Հյուսիսային Կովկասի զբոսավայրեր» կազմակերպության ներկայացուցիչները: «Ճոպանուղու բացման շրջանակներում, որի ամենաբարձր կետը կլինի 3847մ բարձրությունը, մեկնարկ կտրվի նաեւ «Գարաբաշ-Միր» լեռնադահուկային մայրուղու առաջին գործարկմանը»,- ասվում է հաղորդագրության մեջ:


text: ՀՀ էկոնոմիկայի նախարար Տիգրան Խաչատրյանը հանդիպել է Իրան-Հայաստան առեւտրական պալատի ներկայացուցիչների հետ։ Նախարարը ողջունել է գործարարներին եւ ներկայացրել Հայաստանի տնտեսության առանձնահատկությունները։ Նախարարը իրանական բիզնեսի՝ Հայաստանում գործունեություն ծավալելու տեսանկյունից կարեւորել է Հայաստանի աշխարհագրական դիրքը եւ մշակութային ընդհանրությունները հարեւան պետությունների միջեւ։ Տիգրան Խաչատրյանի խոսքով՝ հայազգի գործարարների գիտելիքները եւ պատկերացումները իրանական տնտեսության վերաբերյալ՝ մի կողմից, եւ ռուսաստանյան տնտեսական միջավայրի մասին՝ մյուս կողմից, կարող են խիստ արդյունավետ լինել համագործակցության համար։ Էկոնոմիկայի նախարարն անդրադարձել է նաեւ Հայաստանի տնտեսական միջավայրին. «Կառավարության վերջին մեկ տարուց ավելի վարվող քաղաքականության առանցքային կետերից է շուկայում գործող եւ մեկնարկող բիզնեսի համար առավելագույն հավասարության ապահովումը։ Գործունեության յուրաքանչյուր բնագավառում նոր կազմակերպություն ստեղծելը եւ բիզնեսով զբաղվելը հավասարապես հասանելի է ցանկացած կազմակերպության համար, մրցակցային պայմանները հավասար են բոլորի համար: Կառավարության նպատակն է բացառել կոռուպցիայի որեւէ դրսեւորում այն հարաբերություններում, որոնք վերաբերում են պետական մարմինների եւ մասնավոր հատվածի միջեւ շփումներին», - ասել է Տիգրան Խաչատրյանը:


text: Ականջների զնգոց բացատրեց Ականջների զնգոց միջոցները Top Ականջների զնգոց աջակցության եւ օգնություն Խմբերի է Միացյալ Նահանգներում April 21, 2015 միջոցով Emma Պայմաններ Featured, Ականջների զնգոց, Ականջների զնգոց միջոցները Ականջների զնգոց է սենսացիան լսում շպրտել, կամ զանգերը, կամ նույնիսկ hissing եւ chirping հնչում է, որտեղ ոչ մեկը գոյություն ունեն. Կան մի քանի պատճառներ գործին դրա- դա կարող է լինել, պայմանավորված է ավելորդ գումարների ականջակեղտ, որը կարող է հանգեցնել մի ականջի վարակի պատճառելով վիճակը, կամ նույնիսկ հետո մի բարձր պայթյունից կամ պայթյունի. Կան մոտ 50 միլիոն մեծահասակների եւ երեխաների Միացյալ Նահանգներում, ով միայնակ դիմակայել այս խնդիրը. Պայմանը կարող կավելանան ժամանակի ընթացքում, եթե ձախ untreated. Աջակցություն խմբերը կարող է ապացուցել, որ հատկապես օգտակար, որն օգնում է մեկ գործարքի հետ ականջների զնգոց. Սոցիալական աջակցության խմբեր Սոցիալական Մեդիա համարվում է առավել շահավետ հարթակներում բոլոր տեսակի պատճառներով, այդ թվում, աջակցության խմբերի. Նրանք, ովքեր տառապում են ականջների զնգոց միշտ է lookout համար, ով կարող է օգնել նրանց, այնուամենայնիվ,, եւ այն, ինչ կարող է լինել ավելի հարմար է, քան գտնել մեկը հարթակներ, ինչպիսիք են Facebook? Facebook մի հարթակ է, որը օգտագործվում է միլիոնավոր ամբողջ աշխարհում, եւ շարունակում է ընդլայնել առումով օգտվողների ամեն օր. Նման մի հարթակ, Դուք կարող եք գտնել աջակցության խմբեր, ինչպիսիք են, որ Ականջների զնգոց Support Group. Այս աջակցություն խումբ ստեղծվել է Vita գիտությունների, կազմակերպություն է `հիմնված NY, որն օգնում է թեթեւացնել ախտանիշները ականջների զնգոց միջոցով բնական բանաձեւեր եւ արտադրանք. Դուք նաեւ կարող եք գտնել բազմաթիվ խմբեր, որտեղ անհատները կիսվել, թե ինչ են նրանք պատրաստվում են, ինչպես նաեւ լուծումների նրանք փորձում են բուժել վիճակը ֆեյսբուքյան խմբի TinnitusSufferers. Եթե դուք փնտրում են այլ աջակցության խմբերի, որոնք մոտ ձեր սեփական տեղական հարեւանությամբ, Դուք կարող եք հեշտությամբ գտնել դրանք օգնությամբ ATA-ի (Ամերիկյան ականջականչ ասոցիացիան) օգնություն. Դուք կարող եք գտնել մի ցուցակման լավագույն աջակցության խմբերի ձեր մոտակայքում կայքում, ATA Աջակցություն Խմբեր. Ամերիկյան ականջականչ ասոցիացիան Ամերիկյան ականջականչ ասոցիացիան առաջին անգամ ստեղծվել է 1971 Ըստ Jack A. Vernon, մի մարդ, ով տուժել ականջների զնգոց իրեն եւ հասցրել է հաջողությամբ բուժել այն. Նա սկսել է բուժել Dr Charles որը պայքարում է նույն հարցի. Երկու միացել ուժեր, սկսած ATA, որի նպատակն գտնելու արմատական պատճառը ականջների զնգոց բացահայտելով մշտական լուծում է դրան. ATA մեկն է ամենամեծ ասոցիացիաների որոնց վարքն հետազոտությունների համար ականջականչ տուժած անձինք հետ միասին լուծման օգնել նրանց ապրել նորմալ կյանք կատարյալ լսողական կարողությունների. ATA իրականացնում է բազմաթիվ դրամահավաք եւ իրազեկման ծրագրեր դեմ պայքարելու վիճակը. Մեջ 2012, մի տետր կողմից անունով "Ինչպես կառավարել ձեր ականջների զնգոց: Քայլ առ քայլ տետր" հանձնվել են որպես մասը "Պրոգրեսիվ Ականջների զնգոց կառավարման ծրագիրը" որպեսզի օգնենք նրանց, ովքեր տառապում են ականջների զնգոց. The տետր պատմում է նրանց, թե ինչպես է բացահայտել նրանց մակարդակը ականջների զնգոց, եւ ինչպես կարելի է օգտագործել հնչի իրեն օգնել նրանց ձգտում օգնություն է ցավի. Եղել են նաեւ բազմաթիվ ռադիո հեռարձակման ից ATA ազգային մակարդակով. Դուք կարող եք դիմել նրանց ուղղակիորեն կապված ձեր մտահոգությունները ժամը ATA. Շնորհակալություն կարդալու այս հոդվածը, այս կայքը աջակցում արտադրանքը կոչված Ականջների զնգոց Miracle որն ունի լրացուցիչ մեծ մասին տեղեկություններ օգնության համար ականջականչ եւ պարզել ավելի սեղմեք այստեղ: Ականջների զնգոց Miracle Ինչ է Ականջների զնգոց եւ ինչ Օգնություն չէ? February 24, 2015 միջոցով Emma Պայմաններ Featured, Ականջների զնգոց, Ականջների զնգոց միջոցները Tinnitus comes from the Latin word for 'ringing'. Դա է լսողական պայման, որով տուժողի լսում աղմուկներ, ինչպիսիք են զանգի, buzzing, սուլոցները կամ նույնիսկ երաժշտությունը, որը չի գալիս արտաքին աղբյուրից. Աղմուկից կարող է անընդհատ կամ ընդհատվող, այն կարող է նաեւ փոխել է շինել եւ ծավալի. Տեսնել Գիտակցելով նշանները եւ ախտանիշները ականջների զնգոց Մեղմ Ականջների զնգոց ազդում է մոտ 1 in 10 մարդիկ Մեծ Բրիտանիայում ինչ - որ պահի իրենց կյանքում (մեջS Choices) բայց որոշ մարդիկ, մոտավորապես 1 in 200, որ Ականջների զնգոց է, այնքան ծանր է, որ այն ունի մեծ ազդեցություն ամեն օր գործունեության (Բրիտանական ականջականչ ասոցիացիան). Այն կարող է ազդել աշխատանքը, հասարակական կյանքի եւ նույնիսկ հարաբերությունները այլ մարդկանց. Տեսնել Ապրել հետեւանքները ականջների զնգոց. Ականջների զնգոց ոչ թե հիվանդություն է ինքնին, այլ այն մի ախտանիշ է առաջացրել, որպես հետեւանք ականջի վնաս ինչպիսիք են ազդեցության բարձր աղմուկի, կամ ականջի վարակի, օրինակ. Կան բազմաթիվ պատճառներ, մեջբերվել է սկզբից ականջների զնգոց. Դա շատ կարեւոր է ուսումնասիրել հնարավոր պատճառները, ինչպես նաեւ թեեւ ոչ բուժելի ինքնին, ախտանշանները կարող ԹՈՒԼԱՑԵԼ հեռացնելով հիմքում ընկած պատճառը ականջների զնգոց. Տեսնել Փոխըմբռնման պատճառները ականջների զնգոց. Ականջների զնգոց բավականին տարածված խնդիր է ազդում երեխաներին, մեծահասակների եւ, մասնավորապես, տարեցները. Շատ մարդիկ զգում մի կարճ ժամանակահատված զանգի կամ որեւէ այլ ձայնի իրենց ականջներով ինչ - որ պահի իրենց կյանքում, բայց, ընդհանուր առմամբ սա ժամանակավոր երեւույթ. Ի դեպ, մի փորձարկմամբ կատարվում է վաղ 1950 - ականներին վրա ականջների զնգոց գտել որոշ հետաքրքիր արդյունքներ. Գիտափորձը ներգրավված 80 մարդիկ նորմալ լսողության. Հետո տեղադրված է ձայնամեկուսացված սենյակում հինգ րոպե, հարցվածների մեծամասնությունը հաղորդում լսողության ականջների զնգոց տեսակ ձայները, թեեւ ոչ ոք նախկինում բողոքել որեւէ ախտանիշների (Խլություն Research). Որոշելու համար, թե արդյոք դուք կամ մեկը մոտ է ձեզ տառապում ականջների զնգոց, դա կարեւոր է տեսնել, որ դուք GP է ստանալ պատշաճ ախտորոշման. Տեսնել Ախտորոշումը պատճառները ականջների զնգոց. Կան մի շարք տարբեր մեթոդներ, որոնք կօգնեն մարդկանց հետ ականջների զնգոց հաղթահարել ախտանիշների. Որոշում, որը բուժում է ընդունել անհատական նախապատվությունը տարբեր լուծումներ են աշխատել ավելի լավ է տարբեր մարդկանց. Այն խորհուրդ է տրվում, եթե դուք տառապում ականջների զնգոց, որ դուք ուսումնասիրել է մի շարք տարբերակներ, տեսնել, որը կոստյումներ ձեզ ամեն ինչ, որպեսզի Ձեր ախտանիշերը ավելի կառավարելի. Տեսնել Տարբեր բուժման համար ականջների զնգոց. Զվարճություն եւ ձայնային տեխնիկա Հաղթահարման հետ ականջների զնգոց February 18, 2015 միջոցով Emma Պայմաններ Ականջների զնգոց, Ականջների զնգոց միջոցները Մեկը առանցքային ձեւերով, որ մարդիկ, ովքեր տառապում են ականջների զնգոց ի վիճակի է հաղթահարել ախտանիշների միջոցով խելագարություն եւ ձայնային տեխնիկայի. Գիշերը ժամանակ ախտանիշեր ականջականչ կարող են լինել ավելի վատ, քանի որ հնչում, կարծես, շատ ավելի բարձր է, դարձնելով այն դժվար է մտավոր անջատել եւ հանգստանալ բավարար է քնել. Մի շարք ապրանքների եւ տեխնիկայի, որոնք հասանելի են օգտագործել այլ հնչյունների, որոնք շատ ավելի տանելի է շեղել է ականջների զնգոց, եւ կանխել ձեզ կենտրոնանալով ախտանիշներ, որոնք ուժեղացնում ախտանիշները հետագայում. Չնայած նրան, որ ականջների զնգոց է հնչում չի անհետանում, ժամանակի ընթացքում ուղեղի դառնում վերապատրաստվել է անտեսել ականջականչ, որպեսզի այն այլեւս չի անհանգստացնող. Որոշ ապրանքների եւ տեխնիկայի քննարկվում են ստորեւ: Լսելով ՁԻԱՀ Լսողական օժանդակ նախատեսված են հիմնականում է օգնել մարդկանց հետ լսողական կորուստը վերականգնելու որոշ կամ բոլոր իրենց լսողության. Նրանք կարող են նաեւ, սակայն պետք է շատ օգտակար նվազեցման ախտանիշները ականջների զնգոց, մասնավորապես, եթե Ականջների զնգոց պայմանավորված է լսողության կորուստը. Երբ մարդը սրում է լսել ձայները, եւ խոսակցությունները, դա կարող է սրել ախտանիշները ականջների զնգոց. Լսելով ՁԻԱՀ օգնություն է նվազագույնի հասցնել հետեւանքները ականջների զնգոց կողմից բառին արտաքին աղմուկներ շեղել ականջականչ եւ կարող է ապահովել ավելի հանգստացնող տոննա. Audiologist օգտագործումը վերջին տեխնոլոգիան է մշակել սրությունը լսողական կորուստը, որպեսզի փորձենք ճիշտ այն. Ուսումնասիրությունը հրատարակվել է խլություն հետազոտությունների Մեծ Բրիտանիայում առաջարկում է, որ գրեթե 40% Հյուրատետր ականջականչ sufferers հարցված կարող են օգտվել ինչպես հարկն է սահմանված, եւ մոդուլների լսողական երկու ականջներով. Ականջների զնգոց maskers Ականջների զնգոց maskers նախագծված են, հատուկ օգնելու տուժածներին հաղթահարել ախտանիշների ականջների զնգոց. Նրանք աշխատում են արտադրել հնչյունները, որոնք դիմակ կամ ծածկել մինչեւ ականջների զնգոց ձայները եւ ստեղծել soothing ձայն, որը շատ ավելի տանելի. Այս տեխնիկան, հատկապես օգտակար է, երբ կա շատ քիչ ֆոնային աղմուկը, այնպես որ ախտանիշեր ականջների զնգոց երեւում ակտիվացել, ինչպես, օրինակ, ուշ կամ գիշերը կամ վաղ առավոտյան,. Ականջների զնգոց maskers օգտագործել բուժական հնչյուններ է արդյունավետորեն խեղդել են ախտանիշները ականջների զնգոց, այդ բուժական հնչում են հայտնաբերվել է շատ ավելին, քան հանգստանալու Լեռնաշղթայի աղմուկներ պատճառած ականջների զնգոց, եւ մարդիկ շատ ավելի հեշտ է քնել. Ականջների զնգոց maskers են շուրջ sine 1970-ականներին մի շատ ձեւերով. Նրանք այժմ շատ տարբեր տեսակներ, որոնք հասանելի է մի փոքր սարքի մոդուլների է ականջի որը նման է լսողական սարք, ընդհուպ մինչեւ մեծ հնչյուններ համակարգին. Սրանք որոշ օրինակներ տեսակի ձայնային բուժմանը առկա: Փոքր սարք է ականջի – Այս ստեղծում է նուրբ, կայուն շտապում աղմուկը ողջ օրվա ընթացքում, որը դիմակներ է ականջականչ ձայները. Ուղեղի սկսում է ճանաչել այս նոր աղմուկը որպես խաղաղ ձայնի, որը չի քայքայելու. Աղբյուրները աղբյուրների – աղմուկներ, ինչպիսիք են ձուկ տանկեր, փոքր փակ ջրվեժները կամ շատրվաններ, երկրպագուները կամ ցածր ծավալը երաժշտությունը կարող է ապահովել կայուն ֆոնի մխիթարիչ աղմուկը, որը կարող է օգտակար գիշերը կամ մի հանգիստ միջավայրում. Ձայնային գեներատորներ – արտադրել կայուն ֆոնային աղմուկ, ինչպիսիք են սպիտակ աղմուկի կամ հնչյունների բնության, ինչպիսիք են նուրբ ալիքների վրա ափին կամ սոսափյունը մի անտառի, որոնք միայն ներքեւում հնչյունների ձեր ականջների զնգոց. Այդ սարքերը կարող է մաշված է, թե անձնական ստերեո կամ կանգնել միայնակ եւ կարող են դիմել իրենց համար, որպեսզի դուք կարող եք օգտագործել դրանք քնել. Գիշերային ժամանակ Ինչպես քննարկվեց, գիշերային ժամանակ, երբ ախտանիշեր ականջների զնգոց ավելի վատն են. Բացի այդ քնի պակասը, եւ սթրես պայմանավորված է քնի պակասը, նաեւ սրել ախտանիշները ականջների զնգոց. Որոշ ականջականչ maskers հետեւաբար հատուկ նախատեսված է քնի հետեւյալն են: Ականջների զնգոց Կնիկի բարձեր – այդ, ըստ էության, պետք է բանախոսներն ներդրված մեջ բարձի, որն արտադրում հանգստանալու, soothing հնչյունների. Սրանք ունեն առավելություն չի անհանգստացնող գործընկերների. Bedside հնչում է համակարգեր – Այս emits մի շարք բնական ձայները, ինչպիսիք են հնչյունների օվկիանոսում կամ տարափ. Աուդիո գրքեր եւ երաժշտություն – ճիշտ տեսակը աուդիո գրքերի եւ երաժշտության կարող են օգնել որոշ զնգոց sufferers կենտրոնանալով ուղեղի Self Օգնություն եւ տեխնիկաներ ականջների զնգոց February 16, 2015 միջոցով Emma Պայմաններ Ականջների զնգոց, Ականջների զնգոց միջոցները Կան մի շարք բաներ, որ դուք կարող եք անել, որպեսզի օգնել կառավարել եւ նվազեցնել ախտանիշները ականջների զնգոց: Վարժություն – վերցնում կանոնավոր վարժություն. Զորավարժությունների շատ լավ է բարելավելով արյան հոսքը. Բարձրացում արյան հոսքը դեպի ականջները կարող է նվազեցնել ախտանիշները ականջների զնգոց. Թուլացում – ճիշտ այնպես, ինչպես կարեւոր է, որքան կանոնավոր զորավարժությունների երկար ժամանակ է հանգստանալ. Թուլացում վարժություն, ինչպիսիք են յոգայի, tai chi եւ խոհ աշխատանք հատկապես լավ. Կարգավորել աղմուկի մակարդակները – պահել ցածր մակարդակի ֆոնային աղմուկի, ինչպիսիք են բաց պատուհանի կամ թողնելով ռադիոն. Խուսափեք ավելորդ աղմուկ, որը կազմում է ականջների զնգոց ավելի վատ, օգտագործել ականջի մոմեր, օրինակ, եթե դուք են աղմկոտ միջավայրում կամ ինչ - որ բան, ինչպես օրինակ mowing է Մարգագետինների. Մշակել լավ քնի խանգարում – Alter առօրյան, որպեսզի դուք ստանում բավարար քնում. Համոզվեք, որ Ձեր ննջասենյակ է մութ եւ խաղաղ, եւ, որ դուք գնում քնելու հանգիստ եւ հոգնած. Բարելավել ձեր դիետա – Նվազեցում շաքար եւ յուղ Ձեր diet օգնությամբ հետ ախտանիշների ականջների զնգոց. Այն խորհուրդ է տրվում, որ դուք ուտում շատ մրգերի եւ բանջարեղենի եւ բարձր սպիտակուցային սննդի, ինչպիսիք են ձուկ եւ հավ. Վիտամիններ եւ հանքային նյութեր – մի շարք վիտամիններ (A, B, C եւ E), ցինկ, սխտոր, լամինարիա եւ ծովային բանջարեղեն են նաեւ գտել է, շատ ձեռնտու է նվազեցնել հետեւանքների ականջների զնգոց. Խուսափեք կոֆեին եւ ծխելու – այնպես էլ կոֆեին եւ ծխելու հայտնաբերվել են բարդացնում ախտանիշները ականջների զնգոց, նվազեցնելով ընդունման դրանք կարող է զգալիորեն նվազեցնել ախտանիշները. Review դեղորայք – եթե դուք են ունենում դեղորայքի համար մեկ այլ վիճակում, հնարավոր է, որ դա կարող է կատարել այն ախտանիշները ականջների զնգոց վատ. Խոսեք ձեր gp մասին կապը ձեր դեղորայքը եւ ականջների զնգոց, դա կարող է լինել, որ դուք եւ ձեր GP պետք է հաշվի առնել այլընտրանքային դեղորայք. Կրճատել մակարդակները սթրեսի եւ անհանգստության – սթրես եւ անհանգստություն են հավանական է, որ ախտանիշեր ականջականչ աշխատանքի. Դա շատ կարեւոր է նվազեցնել մակարդակները սթրեսի եւ անհանգստության, meditation տեխնիկաներ կամ խորհրդատվությունը կարող է օգնել ձեզ հետ. Connecting, այլ Ականջների զնգոց sufferers – ինքնօգնության խմբեր, որոնք առկա են բազմաթիվ համայնքների եւ առցանց աջակցության խմբերի շատ օգտակար միջոց է կիսելով տեղեկատվություն եւ որմնեզր տեխնիկան. Ինքնօգնության խմբեր խթանել զգացում հույսի եւ վերահսկողության եւ դադարեցնել այն զգացումը, որ որոշ sufferers զգալ, որ իրենք մենակ են իրենց վիճակում. Հետազոտություն – տարբեր տեխնիկաներ եւ ուղիները որմնեզր հետ, ականջների զնգոց աշխատել լավագույն տարբեր մարդկանց. Ուսումնասիրել տարբեր ապրանքներ, բուժման, տեխնիկա եւ միջոցները հասանելի բուժել ախտանիշները ականջների զնգոց, եւ բացահայտել, թե ինչ աշխատում է լավագույն ձեզ համար. Բուժման Օգնություն ականջների զնգոց February 13, 2015 միջոցով Emma Պայմաններ Featured, Ականջների զնգոց, Ականջների զնգոց բացատրեց Մի շարք տարբեր տեսակի բուժմանը հասանելի են օգնել կառավարել ախտանիշները ականջների զնգոց. Ընտրելով ճիշտ է ձեզ համար կարեւոր է. Ահա որոշ առանցքային օրինակներ տեսակների բուժմանը առկա: Ականջների զնգոց վերապատրաստում թերապիա – Ականջների զնգոց-վերապատրաստում թերապիա է թերապեւտիկ մոտեցում է, որը արդյունավետ կերպով retrains ճանապարհը ձեր ուղեղը արձագանքում է ականջների զնգոց. Այս աշխատում է Վերահղվում է ուղեղն ուշադրությունը ականջականչ ազդանշանի, տուժողի դառնալով ընտելացված հնչյունների ականջականչ եւ աստիճանաբար սկսում է կարողանանք համապատասխանեցնել նրանց դուրս. Ականջների զնգոց վերապատրաստում համատեղում ժամանակաշրջանները լսում են ցածր մակարդակներում, հատուկ ստեղծվել հնչյունների հետ խորհրդատվության նիստերին. Խորհրդատվությունը նպատակն է բարձրացնել ձեր իրազեկությունը եւ ըմբռնումը ականջների զնգոց եւ օգնել ձեզ հետ, բացասական զգացումները, որոնք կապված են դրա հետ. Ժամանակի ընթացքում, միջոցով habituation եւ խորհրդատվության, Ձեր տեղեկացվածության տարբեր հնչյունների նվազեցվում է, եւ դուք պետք է միայն նկատել, ձեր ականջների զնգոց է, երբ դուք, մասնավորապես, կենտրոնանալ դրա վրա. Ականջների զնգոց վերապատրաստման կարող է տեւել մի քանի ամիս կամ նույնիսկ տարիներ. Պահեստավորված վարքային թերապիա (CBT) – CBT մի համադրություն, այնպես էլ ճանաչողական թերապիայի (որն, ըստ էության, քննում անցանկալի մտքերը, դիրքորոշումներ, եւ համոզմունքների) եւ վարքային թերապիա, որը կենտրոնանում է ձեր վարքի ի պատասխան այդ մտքերը. CBT, որը հիմնված է այն միտքը, որ ձեր մտքերը ազդում ճանապարհը եք պահում, եւ այն, հետեւաբար աշխատում է ուսուցանել ձեզ որմնեզր տեխնիկան է զբաղվել ցանկացած բացասական զգացմունքների. Միջոցով հանգստի եւ ճանաչողական վերակառուցման մտքերը, CBT կարող է փոխել ճանապարհը եք մտածել եւ զգում ձեր ականջների զնգոց, որոնք կարող են իր հերթին օգնություն է մեղմել ախտանիշները. Կոմպլեմենտար թերապիա – Կոմպլեմենտար բուժման, որոնք նպաստում թուլացում եւ զգացում բարեկեցության կարող է օգտակար ազատելու անհանգստություն եւ շեշտել, որ ականջների զնգոց կարող է հանգեցնել. Բուժման ներառում Յոգա, խոհ, reflexology, ասեղնաբուժությամբ եւ մերսում. Հարցրեք ձեր GP խորհուրդ այդ բուժմանը. Նա կարող է խորհուրդ տալ որակյալ Գործնական. Հիպնոս – Հիպնոս եւ hypnotherapy համարվում շատերի կողմից է լինել շատ արդյունավետ բուժման համար մեղմել ախտանիշները ականջների զնգոց – մասնավորապես, եթե սթրես սրում ախտանիշները. Այս աշխատանքները պետք է ձգտում է հեռացնել հուզական ռեակցիա է ականջականչ հնչում եւ դարձնել մարդ զգալ հանգիստ փոխարեն, որը նվազեցնում է սթրեսի ազդեցությունը, որն ունի knock-on-ազդեցությունը նվազեցնելու ախտանիշները ականջականչ. Սա կարող է զբաղվել տանը օգտագործում նախընտրական արձանագրված նյութական. Թուլացում տեխնիկաներ – շնչառական եւ մկանային թուլացում տեխնիկա, ինչպիսիք են սովորեցրել է, որ Ականջների զնգոց կլինիկա են գտել է, որ շատ ձեռնտու է ականջականչ sufferers. Խորհրդատվությունը – Ապրել ականջականչ կարող են լինել զայրացնում է ու անհանգստացնող որոշ մարդիկ. Part հարցի է ընկալվում պակասը վերահսկողության մարդը զգում, որ նրանք ունեն ավելի ախտանշաններից. Ունենալով ավելի մեծ պատկերացում ականջների զնգոց եւ կարողանում է խոսել դրա մասին օգնում է մարդկանց կարողանում են իրենց ախտանիշները. Վայրեր, ինչպիսիք են ականջականչ կլինիկայի տրամադրել տեղեկատվություն եւ խորհրդատվություն, պատճառների եւ բուժման համար ականջների զնգոց. Դրանք ներառում են նաեւ խորհրդատվության վերաբերյալ վարքագծային կառավարման ռազմավարությունների եւ զբաղվում ձեր զգացմունքների, ինչպես նաեւ գործնական խորհուրդներ դիետայի եւ իրականացնում. Երազ խորհրդատվություն / Երազ Թերապիա – Քանի որ ականջների զնգոց դառնում է ավելի նկատելի է հանգիստ միջավայրում, այն կարող է ազդել ձեր Երազ նախշերով. Սա կարող է լինել միջոցով կամ կանխելու ձեզ ընկնելու քնած է առաջին տեղը, կամ մի քանի անգամ waking մինչեւ ձեզ. Եթե դուք մտահոգ ձեր ականջների զնգոց, դա կարող է անել, որ ախտանշանները ավելի վատ, քանի որ օրինաչափություն բացասական մտքերի եւ բարձր մակարդակի սթրես կարող են ականջների զնգոց, կարծես, ավելի նկատելի եւ աներես. Երազ թերապիան ներառում արտացոլում ձեր համոզմունքների մասին քնից եւ գնահատելու այդ բացասական ավտոմատ մտքերը քնի եւ ականջների զնգոց. Խորհրդատվությունը գործընթացը նպատակ ունի փոխել վերաբերմունքը դեպի ականջների զնգոց, եւ ի վերջո բարելավել ձեր Երազ որակը. Alternative Medicine համար ականջականչ February 11, 2015 միջոցով Emma Պայմաններ Ականջների զնգոց, Ականջների զնգոց բացատրեց Մի շարք բնական բուսական եւ այլընտրանքային դեղերի մտածում աշխատելու լավ ազատելու ախտանիշները ականջների զնգոց. Մարդիկ արձագանքել այլ կերպ, այդ բուժում, սակայն որոշ մարդիկ գտել դրանք չափազանց օգտակար. Խոսեք ձեր բժշկի մինչեւ embarking վրա դա որպես գործողության ընթացքում. Լայն շրջանակ դեղաբույսերով օգտագործելով հատվածները հզոր դեղաբույսերի եւ homeopathic բաղադրիչների մշակվել են, մի փոքր նմուշ նկարագրված են ստորեւ: Հանրաճանաչ բուսական եւ homeopathic միջոցները եւ այլընտրանքային բուժում են: Ginko Bilboa – The բուսական դեղամիջոց Գինկգո Biloba արդեն խիստ կապված է թեթեւացնելու ախտանիշների ականջների զնգոց, չնայած որոշ գիտական ուսումնասիրությունները վկայում են, որ այն կարող է աշխատել, որեւէ լավ է, որ մի Placebo. Գինկգո Biloba, որը մտածում է բարելավել շրջանառությունը, ինչպես նաեւ վերին մարմնի, մասնավորապես գլուխը եւ պարանոցի, եւ այլն, հաճախ նախատեսված շրջանառության խնդիրների. Այն աշխատում է աճող հոսքը oxygenated արյան տարբեր օրգանների, այդ թվում ուղեղի. Որտեղ է Ականջների զնգոց պայմանավորված է խնդիրների հետ վատ արյան հոսքը դեպի ականջները, Այս միջոցը կարող է շատ օգտակար տրամադրելու օգնության միջոցով բարելավված արյան շրջանառության. Seasame – A դալար մտածեցի, կարող է օգտագործվել է թեթեւացնել զնգոց ախտանիշները, ինչպես նաեւ blurred տեսլականը. Salicylic թթու – Սա գործարանի controversially արդեն մտածում այնպես էլ կարող է առաջացնել եւ թեթեւացնել ախտանիշները ականջների զնգոց. Երբ ingested որ գործարանը, որը մտածում է արտահայտելու ախտանիշները ականջների զնգոց. Սակայն, երբ խառնվում է մի homeopathic բժշկության այն ենթադրվում է նվազեցնել լարվածությունը որոշ բարձր աղմուկներ կապված ականջների զնգոց. Փոքր Periwinkle – օգտագործվում է նվազեցնել ականջականչ եւ Meniere հիվանդության Կենսաակտիվ սննդային հավելումների եւ վիտամինների – Նաեւ սահմանվել աճող արյան շրջանառությունը եւ ազատելու ախտանիշները ականջների զնգոց. Արոմաթերապիա – յուղեր, ինչպիսիք են կիտրոնի եւ վարդի հայտնաբերվել է օգտակար լինել աճող արյան շրջանառության Սնունդ եւ խմիչք – Վավերացում պարունակող ցինկի, ինչպիսիք են սպանախ, սխտոր, խնձորի քացախ խնձորօղի թվարկված են հիմնական աղբյուրներից սննդի եւ խմիչքի, որոնք օգնում են մեղմել ախտանիշները ականջների զնգոց Բուժման հիմնական պատճառը ականջների զնգոց February 5, 2015 միջոցով Emma Պայմաններ Ականջների զնգոց, Ականջների զնգոց միջոցները Կան բազմաթիվ Առաջարկվող եղանակներ կառավարման ախտանիշները ականջների զնգոց. Սակայն, ինչպես նաեւ Ականջների զնգոց է պայման պայմանավորված է ուրիշ բան, այլ ոչ թե խանգարում ինքնին, Այս բաժինը նայում բուժումը հիմքում ընկած պատճառը ականջների զնգոց. Ականջների զնգոց առաջացրել է կառուցել- up է ականջակեղտ կարող ԹՈՒԼԱՑԵԼ միջոցով eardrops կամ ականջի ոռոգման. Ականջի ոռոգման ներառում օգտագործելով pressurized հոսքը ջուր հանել ականջակեղտ. Straining լսել, ստիպում է ախտանիշեր ականջների զնգոց ավելի վատ, Հետեւաբար, բուժման լսողության կորուստը միջոցով կցամասեր լսողական սարք, օրինակ, որը ոչ միայն կօգնի ձեզ լավ լսել, բայց պետք է նաեւ նվազեցնել ախտանիշները ականջների զնգոց. Վիրաբուժություն – մարդկանց մեծ մասը պետք չէ վիրահատություն է բուժել ականջների զնգոց. Սակայն, եթե ականջների զնգոց պայմանավորված է ֆիզիկական խնդրի, օրինակ,, ուռուցք ականջին մոտ, Ձեր վիրաբույժ կարող է խորհուրդ, որոնք ուռուցք հանել. GPS կարող է նախատեսել դեղորայք առողջացնել հիմքում ընկած պատճառը ականջների զնգոց, օրինակ, հակաբիոտիկների կարող է նախատեսվել է ականջի վարակի. Բուժման համար գործոններից, ինչպիսիք են անհանգստության եւ դեպրեսիան, որն սրել ախտանիշները ականջականչ կարող է օգնել թեթեւացնել ձեր վիճակը. Արյան բարձր ճնշում կարող է կառավարվում է փոփոխությունների դիետայի եւ դեղորայքը. Տարբեր բուժման համար ականջների զնգոց February 1, 2015 միջոցով Emma Պայմաններ Ականջների զնգոց, Ականջների զնգոց միջոցները Կախված գործին ականջների զնգոց, բուժում կարող է տարբեր լինել. Ինչ աշխատում է ուրիշի չի կարող աշխատել ձեզ համար, այնպես որ դուք իմ պետք է փորձել մի շարք բաներ, մինչեւ ձեզ գտնել մի բան, որ ձեռնտու է Ձեզ, որպես անհատի. Հիմնական տեսակներ բուժման ներառում: Բուժումը հիմքում ընկած պատճառը ականջների զնգոց Այլընտրանքային դեղեր – մի շարք Բուսական դեղերի հասանելի են թեթեւացնել ախտանիշները Բուժմանը – կան մի շարք տարբեր տեսակի բուժմանը առկա, որոնք շատ մարդիկ չափազանց օգտակար կառավարման ախտանիշները ականջների զնգոց Self օգնություն – խորհուրդներ եւ տեխնիկաներ կառավարման ախտանիշները ականջների զնգոց Զվարճություն եւ ձայնային տեխնիկա – կան մի ամբողջ շարք տեխնիկայի եւ արտադրանքի առկա է փոխարինել Tinnitus հնչյունների այլընտրանք, ավելի կառավարելի ձայնային Էլեկտրական եւ մագնիսական խթանումը – սրանք են շատ վաղ փուլերում զարգացման. Նպատակն է կիրառել էլեկտրական կամ մագնիսական խթանմանը մասերի ուղեղի, որը առաջացնում է ուղեղի rewire իրեն. Չնայած նրան, որ օգտագործվում է բուժման դեպրեսիայի, ներկայումս դիմումը ականջների զնգոց է միայն փորձարարական փուլում. Ավելի շատ հետազոտություններ են տարվում պարզելու համար, որտեղ պետք է հստակ կիրառել խթանմանը եւ որքան երկար. Ականջների զնգոց Miracle – մի ամբողջական մոտեցում ղեկավար ականջների զնգոց Պետք է արդյունավետորեն կառավարել ախտանիշները ականջների զնգոց, հաշվի առնելով, որ շատ ավելի ամբողջական մոտեցում, օգտագործելով մի համադրություն է մի քանի վերը նշված կարող է պահանջվել. Տարբեր այլընտրանքային դեղորայքի եւ հնչում է բուժման կարող է չափազանց օգտակար Մեղմացնել ախտանիշեր ականջների զնգոց, բայց դա կարող է լինել շատ ավելի արդյունավետ է որոշ ինքնակառավարման օգնել առաջարկությունների. Ականջների զնգոց հրաշք բուժումը ընդունում է այնպիսի ամբողջական մոտեցում, որը նախատեսված է աշխատելու համար անհատի. Ախտորոշումը պատճառները ականջների զնգոց January 26, 2015 միջոցով Emma Պայմաններ Ականջների զնգոց, Ականջների զնգոց բացատրեց Ինչպես է Ականջների զնգոց ախտորոշվել? Եթե կասկածում եք, դուք կարող եք ունենալ Tinnitus, դա կարեւոր է ստանալ պատշաճ ախտորոշման. Ինչ - որ պահի իրենց կյանքում, մարդկանց մեծ մասը զգում որոշ հակիրճ ախտանիշներ ականջների զնգոց. Սակայն, խորհուրդ է տրվում, որ դուք գիրքը եւ նշանակման ձեր բժշկին, եթե: Իսկ ախտանիշեր ականջների զնգոց է տեւել ավելի երկար, քան մեկ շաբաթ է Ականջների զնգոց է բացասաբար ազդում ձեր կյանքը The Sound է ստանում ավելի բարձր Ձեր բժիշկը կարող է հարցնել ձեր ախտանիշները եւ բժշկական պատմության եւ չի ուզում ուսումնասիրել ձեզ. Դուք կարող եք լինել նշված մասնագետ, ինչպիսիք են ԼՕՌ խորհրդատու կամ audiologist, որի դեպքում դուք, ամենայն հավանականությամբ, պետք է մի շարք թեստերի հաստատելու համար, եթե դուք ունեք ականջների զնգոց. Դրանք կարող են ներառել: Լսելով թեստեր – կան մի շարք տարբեր տեսակի մատչելի եւ նրանք տարբերվում են մեծահասակների եւ երեխաների համար. Մարդիկ սովորաբար ունեն մի շարք լսողական թեստեր Ականջակալներ ռենտգենյան ճառագայթներ է որոշելու քան կա որեւէ վնաս ականջի ոսկորների Արյան թեստեր ստուգելու համար վարակների եւ արյան խանգարումների Ուղեղի scans բացահայտել որեւէ պոտենցիալ ուռուցքները կամ նյարդային վնաս ականջները Կան մի շարք ձեւերով որոշելու, եթե անձն ունի Tinnitus. Մարդիկ սովորաբար ենթարկվում է մի շարք լսողական թեստեր: Որոշ տեսակի հարցեր, ովքեր ներգրավված են լսողության թեստերի ներառում: Որ ականջի ներգրավված – իրավունք, ձախ կամ երկուսն էլ? Արդյոք աղմուկը անընդհատ կամ ընդհատվող? Արդյոք դա ավելի ցայտուն է որոշակի ժամանակներում օրը? Նկարագիրը ձայնի Արդյոք ախտանշանները կարծես խորանում է մի բան,? Արդյոք ականջների զնգոց է ազդել ձեր ունակությունը քնել? Աշխատանք? Կոնցենտրատ? Ինչպես annoying է այն? Հաշվարկված է, որ մոտ 90 տոկոսը մարդկանց հետ ականջների զնգոց ունեն որոշակի լսողական կորուստը. Ուստի, լսելով թեստերը կարեւոր է պատշաճ ախտորոշումը ականջների զնգոց կարող է որոշվել. Դա շատ կարեւոր է ստանալ ախտորոշումը ականջների զնգոց մինչեւ embarking վրա որեւէ բուժում. Շնորհակալություն կարդալու այս հոդվածը, այս կայքը աջակցում արտադրանքը կոչված Ականջների զնգոց Miracle որն ունի լրացուցիչ մեծ մասին տեղեկություններ օգնության համար ականջականչ եւ պարզել ավելի սեղմեք այստեղ: Ականջների զնգոց Miracle Ականջների զնգոց եւ խոհանոցը ականջի January 20, 2015 միջոցով Emma Պայմաններ Ականջների զնգոց, Ականջների զնգոց միջոցները Որպեսզի հասկանանք, թե այն մասին, ավելի շատ, թե ինչ է պատահում, որ ականջին ախտանիշեր ականջների զնգոց ներկա են, դա օգտակար է հասկանալ, թե ինչպես է, որ ականջի ինքը կառուցված է, եւ ինչպես է այն աշխատում. Ականջի աշխատում է հնչյունների ճանապարհն արտաքին ականջի անցնող միջին ականջի եւ դեպի ներքին ականջի. Ներքին ականջի պարունակում է ականջի խոռոչ եւ լսողական նյարդային. Խոռոչ է պարուրաձեւ խողովակ է, որ նման կմախք է snail եւ պարունակում է մեծ քանակությամբ զգայուն մազերի բջիջների, որոնք փոխանցում հնչյունները է ուղեղի միջոցով լսողական նյարդային. Եթե ականջի խոռոչ դառնում վնասված է որեւէ կերպ, վնասվածքի օրինակ, այն այլեւս չի կարող անել այս գործը արդյունավետ. Մասերը ականջի խոռոչ, որոնք դեռ աշխատում շարունակելու է հաղորդագրություն ուղարկել է ուղեղի, եւ ուղեղը կփորձի փոխհատուցել պատճառը բացակայող մասերի է ավելի քան խաղում աշխատանքային մասերը. Սա ունի ազդեցություն ստեղծել ներքին ձայնը հայտնի է որպես ականջների զնգոց. Մեկը առանցքային գործոնների հետ կապված զարգացման զնգոց ախտանիշները ենթարկվածությունը բարձր աղմուկի, մասնավորապես երկար ժամանակ. Ծխում եմ պատրաստվում է nightclubs, աշխատում է աղմկոտ միջավայրում եւ նույնիսկ զինված ուժերի զգում բարձր gun կրակ են բոլորը կապված են պատճառելով Tinnitus. Ականջի կարող եք լսել մի մեծ շարք աղմուկներ ից 30 decibels (ցածր ֆոնային աղմուկի եւ շշուկով), ավելի քան 100 decibels մի աղմկոտ ակումբում կամ բար. Ենթարկվածությունը բարձր աղմուկը կարող է առաջացնել ախտանիշները ականջների զնգոց է գալիս շատ հանկարծ, որոշ դեպքերում. Ժամանակակից օրը օգտագործումը սարքերի, ինչպիսիք են iPods, որտեղ ականջի հեռախոսը կունենա հենց ներսում է ականջի նաեւ առաջատար աճել թվով մարդիկ ապրում լսողության կորուստը մի երիտասարդ տարիքում, ինչը նույնպես գործոն է պատճառելով Tinnitus. Շարունակական բարձրաձայն աղմուկը, որը մտածում է վնաս հասցնել մազերի բջիջների ականջին կարող է հանգեցնել փոքրիկ փոփոխությունների էլեկտրական ազդանշանների, որոնք անցնում են լսողական նյարդերը է ուղեղի. More վերջին հետազոտությունը ցույց է տալիս, որ Ականջների զնգոց հարց է, որ ուղեղի փնտրում արտաքին ձայնի, որ այլեւս չի կարող լսել հստակ, քանի որ արդյունքում տարիքային առնչվող լսողական կորստի կամ բարձր աղմուկի ազդեցության. Փոխարենը ուղեղը փորձում է փոխհատուցել լրացնելով դատարկ տարածք աղմուկի. Իրոք հետազոտությունների Ամերիկայում կենդանիների ցույց է տվել, որ severing լսողական նյարդային Դոս չի դադարում ախտանիշեր ականջների զնգոց.


text: Արեն Մալաքյան. կինո փողոցում, տանը, սրճարանում | JNews Արեն, մի անգամ պատմեցիր, որ Անդրեյ Զվյագինցեւի «Վերադարձ» ֆիլմը դիտելուց հետո ապշած էիր, մեջդ ինչ-որ բան էր արթնացել ու ցանկացել էիր կինո նկարել: Ի՞նչն էր քեզ այդպես ոգեւորել: Գոյություն ունի կինոյի կախարդանք ասվածը: Զվյագինցեւի մոտ այդ կախարդանքը շատ ուժեղ էր: Այդ ֆիլմում նա ստեղծել էր իր աշխարհը, մթնոլորտը ու փոխանցել էկրանին, իսկ էկրանից դա փոխանցվում էր քեզ: Դա իմ առաջին հանդիպումն էր մեծ կինեմատոգրաֆի հետ: Զվյագինցեւը կարողացավ մեջս փոթորկել: Մինչ այդ նվագում էի Վանաձորի փողային նվագախմբում ու պատմվածքներ գրում, բայց դրանք փոքր փոթորիկներ էին: Ու հասկացա՝ միակ բանը, որի միջոցով կարող եմ առավելագույնս ինքս ինձ քամել, կինոն է: Այդ ժամանակ 15 տարեկան էի: Այդ հանդիպումից անցավ մի քանի տարի ու միանգամից որոշեցիր ընդունվել Երեւանի թատրոնի եւ կինոյի պետական ինստիտո՞ւտ: Իրականում ամեն ինչ այդպես ուղիղ չէր: Այո, այդ ֆիլմից հետո որոշեցի, որ պետք է զբաղվել կինոյով, չնայած չգիտեի՝ ով է ռեժիսորը, իսկ ով՝ օպերատորը: Գրականություն ուսումնասիրելուց հետո հասկացա: 2008-ին դիմեցի Երեւանի թատրոնի եւ կինոյի պետական ինստիտուտի վավերագրական կինոյի ֆակուլտետ, բայց չընդունվեցի: Փոխարենն ինձ առաջարկեցին հեռակա սովորել հեռուստատեսային ռեժիսուրա: Մինչեւ երկրորդ կուրս մեզ թույլ չէին տալիս նկարահանել, մենք պատմվածքներ էինք գրում, ու ես դա չէի հասկանում: Ընդհարվեցի դասախոսների հետ, դուրս եկա ինստիտուտից, գնացի բանակ: «Մեր կինո» ամսագիրն էին ինձ միշտ ուղարկում, կարդում էի: Մի անգամ ամսագրում Էդգար Բաղդասարյանի հարցազրույցը կարդացի, ոգեւորվեցի: Բանակից վերադառնալիս, մտածում էի ՎԳԻԿ ընդունվել, բայց, իմանալով, որ Էդգար Բաղդասարյանը կուրս է հավաքում, շատ հանգիստ մտափոխվեցի: Ինչքանո՞վ նա բացեց ու զարգացրեց քո մեջ կինոռեժիսորին: Ծնողներիս տված դաստիարակությունից հետո իմ մշակութային դաստիարակությունը ստացել եմ Էդգար Բաղդասարյանից: Նա ինձ ճիշտ ուղղություն էր տալիս՝ ցույց տալով, թե կինոն որտեղ է: Մոտեցրեց կինոյին, սովորեցրեց տարբերելլավ ու վատ կինոն: Ի՞նչ հաճախականությամբ ես ֆիլմեր դիտում, որքա՞ն մեծ է կինոյի տեղը քո կյանքում: Շատ մեծ է: Պարտադիր չի՝ կինո նայեմ, որ առնչվեմ կինոյին: Ամեն տեղ՝ փողոցում, տանը, սրճարանում, պետք է կինո լինի ինձ համար, ու անընդհատ կինոն պետք է ինձ հետ լինի: Այն ծնվում է ներսումդ, հետո ուղեղդ ձեւ է տալիս դրան, ու հետո փորձում ես այն իրականացնել: Առանց կինոյի հնարավոր չի, ի վերուստ տրված բան է, որն ուղղակի չես կարող փոխել: Որո՞նք են սիրածդ ֆիլմերը, ռեժիսորները: Ո՞րն է քո սիրած կինոլեզուն: Ես բազմապրոֆիլ կինո եմ սիրում: Պաշտում եմ Տարկովսկուն, Անտոնիոնիին, Բերգմանին, բայց կա նրանցից շատ տարբեր մի կինոլեզու, որը նույնպես սիրում եմ, օրինակ, Գոդարի ֆիլմերը: Ես սիրում եմ այն կինոն, որն իմ մեջ հարցեր է բարձրացնում ու նաեւ կինոլեզու է, այսինքն՝ պատկերների միջոցով միտք է արտահայտում: Ուսանողական տարիներին նկարահանել ես երեք ֆիլմ: Երկրորդ կուրսում արած «Սիրո խոստովանություն ճապոնական ոճով» կարճամետրաժ գեղարվեստականը Սոֆիայի «Նոր ալիք» ուսանողական ֆիլմերի միջազգային փառատոնում արժանացավ ժյուրիի հատուկ մրցանակին «Լավագույն մոնտաժ» անվանակարգում: Տարբեր երկրներում հաճախ լինելը եւ երիտասարդ կինոռեժիսորների հետ հանդիպումներն ի՞նչ ազդեցություն են ունենում քեզ վրա: Ինձ դուր է գալիս մեկնել կինոփառատոների ոչ թե մրցանակներ ստանալու, այլ իմ տարիքի, բայց ուրիշ աշխարհայացք ունեցող կինոռեժիսորների հետ շփվելու համար: Հայաստանում գրեթե բոլորին ճանաչում եմ: Բայց ինձ նաեւ հետաքրքիր է, թե ինչպես է Անգլիայից կամ Ուգանդայից մի կինոռեժիսոր տեսնում աշխարհը, ինչպիսին են նրանց կինոն: Կինոինստիտուտում սովորող շատ ուսանողներ կփաստեն, որ իրենց տրված տեխնիկական հնարավորությունները շատ դեպքերում զիջում են, օրինակ, ՎԳԻԿ-ի ուսանողներին տրված հնարավորություններին: Քո կարծիքով՝ արհեստավարժության առումով հայ երիտասարդ կինոռեժիսորները զիջո՞ւմ են այլազգի երիտասարդ կինոռեժիսորներին: Խնդիրներն անհատական են եւ յուրաքանչյուրի մոտ՝ տարբեր: Ես ինձ պակաս չեմ զգում ՎԳԻԿ-ում կրթություն ստացած ուսանողից, Բուլղարիայում կամ Ալմաթայում ավարտած ռեժիսորների հետ համեմատության մեջ ոչ մի տարբերություն չեմ զգացել, որովհետեւ ես ինքս ինձ վրա շատ եմ աշխատում: «Սիրո խոստովանություն ճապոնական ոճով»-ին հաջորդեց«Տատն ու պապը», որն Անջեյ Վայդայի կինոդպրոցի իրականացրած «Աշխարհը արեւածագից մինչեւ մայրամուտ» լեհական վավերագրական նախագծի մի մասն էր: 2014-ին արդեն նկարահանեցիր «Աղջիկը լուսնի վրա»վավերագրականը, որն արժանացել է 5 մրցանակի՝ Ֆրեսկո, ղազախական «ԲԱՍՏԱՈՒ», WEBԾիրան, ArtFest եւ Նախագահի երիտասարդական մրցանակ: Այն նաեւ ցուցադրվել է «Ոսկեծիրանում»: Որո՞նք էին գլխավոր գործոնները, որոնք հաջողություն բերեցին ֆիլմին: Այն հուզում է մարդկանց: Ես իմ առաջ խնդիր էի դրել, որ ֆիլմը նայելուց հետո դիտողը չպետք է խղճահարություն ունենա հաշմանդամություն ունեցող մարդու հանդեպ, այլ պետք է ունենա ինքն իր հանդեպ, որովհետեւ նա չի անում այն, ինչ անում է հաշմանդամը: Շատ մարդիկ մոտենում ու ասում էին, որ դիտելուց հետո ուզում են ֆիլմի հերոսների նման լինել: Ես փորձել եմ հաշմանդամներին ներկայացնել իրենց ուժեղ կողմերով: Ուզում էի մարդկանց ցույց տալ, որ հոգեւոր բարձր արժեքները, աշխարհը փոխելու պատրաստակամությունն ավելի ուժեղ է, քան ֆիզիկական թուլությունը: Որպես կինոռեժիսոր ինչպե՞ս կարողացար սահմանափակ կարողությունների տեր մարդկանց հետ աշխատել ու հասնել փոխադարձ վստահության: Նախագիծն սկսելուց առաջ գիտեի, որ նրանք շատ լուրջ բարդույթներ ունեն: Պետք էր նկարահանել նրանց վերելքներն ու անկումները այնպես, որպեսզի նրանք չնկատեն տեսախցիկի ներկայությունը: Պարզապես մերվեցինք նրանց հետ, սկզբում նրանք խաղում էին տեսախցիկի առաջ: Հետո մի օր ամեն ինչ փոխվեց, ու նրանք սկսեցին ոշադրություն չդարձնել ու կարեւորություն չտալ տեսախցիկին: Մենք ինքներս էլ սկսեցինք չֆիքսվել դրա վրա: Վերջին նկարահանումների ժամանակ արդեն հերոսները պարզապես չէին նկատում մերտեսախցիկները: Ինչպե՞ս ես վերաբերվում մրցանակներին: Մեծ կարեւորություն դրանց չեմ տալիս: Ինչ-որ զգայական բան ծնվում է մեջդ, երբ մի քանի ֆիլմից հաղթում է հենց քոնը: Բայց դա սուբյեկտիվ չափանիշ է, որովհետեւ չափանիշ որոշողներն էլ մարդիկ են: Այսօր փառատոների 90%-ը քաղաքականացված է: Բայց ես սիրում եմ մասնակցել կինոփառատոների ֆիլմեր դիտելու համար: Ամենաթարմ աշխատանքդ «Հատուկ բաժին» խորագիրը կրող նոր ֆիլմաշարն է, որն արդեն ցուցադրվում է Հանրային հեռուստատեսությամբ: Նկարահանել ես վարպետիդ՝Էդգար Բաղդասարյանի հետ, արդեն որպես գործընկեր: Ինչպե՞ս էր: Ֆենոմենալ հետաքրքիր եւ շատ պատասխանատու: Չէի պատկերացնում՝ ինչպես պետք է աշխատեմ, շատ դժվար էր կարծիք ասել կամ առաջարկներ անել մի մարդու, ով սովորեցրել է քեզ: Բայց ես ընդհանրապես ճնշված չէի զգում ինձ նրա հետ աշխատելիս: Շատ դեպքերում լսել եմ իր կարծիքը, որովհետեւ երկար տարիների փորձ ունեցող եւ արագ արձագանքող մարդ է: Ռեժիսորները սովորաբար էգոիստ են, բայց նա թույլ էր տալիս, որ ես նկարեմ այնպես, ինչպես ես եմ տեսնում: Շատ դեպքերում շտկումներ էր անում, բայց այնպես, որ ես չզգամ, որ թերացել եմ, որովհետեւ այդպես մեր ֆիլմը միայն շահում էր: Եթե նա չլիներ, ես 16 մասանոց ֆիլմ նկարելու առաջադրանքի տակից դուրս չէի գա: Փաստորեն նկարահանել ես եւ ́ խաղարկային, եւ ́ վավերագրական կինո: Երկուսից ո՞ր մեկն է քո կինոձեռագրին եւ կինոնախապատվություններին ավելի համապատասխան: Խաղարկային կինոյում, իմ կարծիքով, լարվածությունն ավելի մեծ է: Պետք է ստեղծես կյանքին մոտ իրավիճակ: Վավերագրական կինոյում էլ կա լարվածություն, որովհետեւ լարված սպասում ես մի իրավիճակի՝ այն չկորցնելու համար: Բայց ես երկու լարվածությունից էլ միշտ հաճույք եմ ստանում: Չեմ կարող ասել՝ որն է ավելի հոգեհարազատ ինձ: Եթե նկարում եմ ինչ-որ բան, ու այն կինո չի, ուրեմն ինձ հոգեհարազատ էլ չի: Հե՞շտ է աշխատել հայկական կինոարտադրությունում: Շատ դժվար է, որովհետեւ Հայաստանում կինոարտադրություն չկա: Ի՞նչ կինոարտադրություն, եթե տարեկան արտադրվում է մոտ տասը էժանագին կոմեդիա: Ոչ մի տեղ ֆինանսավորում չես գտնի, որպեսզի չնկարես թեթեւ եւ միայն կոմերցիոն նպատակներ հետապնդող ֆիլմ: Հիմա նաեւ շատ դժվար է դարձել ֆինանսավորում ստանալ եվրոպական շատ ֆոնդերից: Բայց ես կարծում եմ, որ եթե շատ ես ուզում, անպայման քո կինոն կնկարես: Ես իմ գաղափարով հետաքրքրել եմ շատ մարդկանց, ու նրանք պատրաստ են աշխատել ինձ հետ իմ հաջորդ ֆիլմի վրա: Կուզեի՞ր ապրել ու ստեղծագործել ուրիշ երկրում, ուրիշ կինոիրականության մեջ: Իրականում այս երկիրն ինձ շատ է սնուցում, բայց սնուցվելու հետ մեկտեղ ես չեմ կարողանում ռեալիզացնել: Այսինքն՝ կուտակվում է, սցենարի տեսք է ստանում, բայց դու չես կարողանում իրականացնել: Այդ տեսանկյունից կուզեի ապրել մի երկրում, որտեղ տարին մեկ-երկու անգամ կարողանայի իրականացնել գաղափարներս: Բայց հոգեւոր տեսանկյունից՝ այս երկիրն է ինձ սնուցողը: Ո՞րն է լավ կինոն: Կարեւոր է, որ այն, ինչ զգում ես, կարողանաս ճիշտ ձեւի մեջ դնել: Կինոյից առավել ի՞նչ կամ ո՞ւմ ես սիրում: Կինոն լրիվ ուրիշ տեղում է: Բայց ինձ համար կարեւոր է սիրել մարդկանց, հակառակ դեպքում ամեն ինչ անիմաստ է: Այսօր մարդիկ չարանում են: Կան մարդիկ, որոնք ավելի շատ են սիրում կենդանիներին, քան մարդկանց: Ես դա չեմ հասկանում ու չեմ կիսում նման տեսակետը: Մարդը պետք է մեծ սեր ունենա դեպի մարդ տեսակը, որովհետեւ միայն մարդն ունի գիտակցություն: Ի՞նչ կփոխեիր Երեւանում, Հայաստանում կամ մարդկանց մեջ: Ես փոխելու համար եմ կինոյով զբաղվում, որովհետեւ կարծում եմ, որ արվեստն է մարդկանց մեջ ինչ-որ բաներ փոխում: Առաջին հերթին կփոխեի մարդկանց վերաբերմունքը միմյանց հանդեպ: Դժվարանում եմ համոզված ասել, որ սիրում եմ Երեւանը, բայց ես ուզում եմ ուրիշ քաղաք տեսնել: Ուզում եմ սոցիալական լուրջ խնդիրներից ազատված մարդկանց տեսնել, մարդիկ, որ չեն մտածում գոյության պայքարի մասին: Այսօր հարգված են այն մարդիկ, ովքեր ունեն շատ փող, բայց չունեն մտավոր հորիզոններ: Ինձ համար ամենալուրջ խնդիրը արժեքների տակնուվրա վիճակն է: Կյանքդ խաղարկայի՞ն կինոյին է մոտ, թե՞ վավերագրական: Միանշանակ խաղարկային: Ես սիրում եմ հետեւել իմ կյանքին ու հետեւելու ընթացքում փոխել, բեմադրել: Կինո նկարելու ես քե՞զ, կինոփառատոների՞, թե՞ լայն լսարանի համար: Մարդ տեսակի համար: Իմաստ չկա 5000 դոլար ծախսել ու ասել՝ էդ ֆիլմը ես ինքս ինձ համար եմ նկարել: Նկարում ես, որ ինչ-որ քո մեջ է, ցույց տաս ուրիշին:


text: Հայտնի է Հայաստան - Վրաստան հանդիպումը սպասարկող մրցավարների կազմը 10.10.202011:40 Հոկտեմբերի 11-ին՝ Լեհաստանի Տիխի քաղաքում, կկայանա ՈՒԵՖԱ Ազգերի Լիգայի C լիգայի 2-րդ խմբի երրորդ տուրի Հայաստան - Վրաստան հանդիպումը։ Իվան Բեբեկը կսպասարկի մեր ազգային ընտրանու հանդիպումը։ Նրան կօգնեն Գորան Պատակին եւ Բոյան Զոբենիցան։ Խաղի չորրորդ պաշտոնյան է Իգոր Պայաչը։ Բոլոր մրցավարները Խորվաթիայից են:


text: Օրական ես 40-50 խնդրի եմ առնչվում եւ գիտեմ՝ ինչպես արդար կլիներ լուծել դրանք, բայց օրենքն ինձ խանգարում է. Հայկ Մարության - Լուրեր Հայաստանից - Թերթ.am Օրական ես 40-50 խնդրի եմ առնչվում եւ գիտեմ՝ ինչպես արդար կլիներ լուծել դրանք, բայց օրենքն ինձ խանգարում է. Հայկ Մարության 15:41 • 22.05.19 Երեւանի ավագանու հերթական նիստին քննարկվում է նախագիծ, որով նախատեսվում է Երեւան համայնքի սեփականություն հանդիսացող Տիգրան Մեծի հ.53 հասցեում գտնվող 199.1քմ մակերեսով տարածքն անհատույց օգտագործման իրավունքով 10 տարի ժամկետով տրամադրել «ՀԱՅ ՄԱՅՐԵՐ» բարեգործական հասարակական կազմակերպությանը: Տարածքը հանդիսանում է Երեւան համայնքի սեփականությունը։ «ՀԱՅ ՄԱՅՐԵՐ» կազմակերպության նպատակն է աջակցել մանկական ուղեղային կաթված ախտորոշում ունեցող երեխաներին եւ նրանց ընտանիքներին։ Ավագանու «Բարգավաճ Հայաստան» խմբակցության անդամ Մարկոս Հարությունյանը բարձրացրեց իրեն դիմած Տելյան Սիրանուշի հարցը եւ նշեց, որ ամեն նիստին հույս է ունենում, որ նրանց անհատույց գույք տրամադրելու հարցը կփորձեն քննարկել: «Ես կողմնակից չեմ նվիրատվություն տալուն, այլ անհատույց կամ շատ փոքր վարձով տալուն»,-ասաց նա եւ նշեց, որ չի ցանկանում այնպիսի նախագծեր ներկայացնել, որ դեմ քվեարկեն, եւ մարդկանց ցույց տան, թե ինչ լավն են: Անշարժ գույքի կառավարման վարչության պետ Արսեն Ամյանը նշեց, որ հանդիպել են տիկին Սիրանուշի հետ եւ կոչ արեց ներկայացնել նախագիծը: Մարկոս Հարությունյանը նշեց. «Ինձ համար զավեշտը նրանումն է, որ Երեւանի քաղաքապետարանը այդ գույքի տեղը չի իմացել, եւ դրա տեղը ցույց է տվել տիկին Սիրանուշը»: Մարկոս Հարությունյանը նշեց, որ այլեւս մարդիկ չեն դիմի, այլ հարեւանները կմտնեն եւ կապրեն այդպիսի տներում: «Ես նախաձեռնությամբ հանդես կգամ, բայց կխնդրեմ դա որպես սաբոտաժ չդիտարկել: Ես ասացի, որ սկզբից չեմ ցանկացել նախագիծը ներկայացնեմ, որ կողքից տպավորություն չլինի, որ ես ամենասուրբն եմ, ամենալավն եմ ցանկանում»,-ասաց ավագանու անդամը: Երեւանի քաղաքապետ Հայկ Մարությանը նշեց, որ այստեղ ավագանու բոլոր անդամները բացի լավից, դրական էմոցիաներից, քաղաքին օգտակար լինելուց որեւէ այլ բան չեն ուզում: «Օրական ես 40-50 խնդրի եմ առնչվում, որ գիտեմ, թե արդար կլիներ այսպես լուծել, բայց օրենքը ինձ խանգարում է»,-ասաց նա եւ նշեց, որ քաղաքապետարանը մշակում է նոր օրենքներ: Հայկ Մարությանը նշեց, որ բոլոր անհատույց տրամադրված տարածքների նկատմամբ շատ խիստ հսկողություն է: Հայկ Մարությանը մի շարք խնդիրների մասին բարձրացրեց: Օրինակ, ըստ նրա, գալիս են մարդիկ եւ ուզում հողի ընդլայնում. «Օրենքն ասում է, որ կադաստրային գնով տանք, բայց այն 5-10 անգամ կարող է տարբերվել շուկայական գնից: Ամեն անգամ խնդիր է առաջանում եւ ասում ենք՝ գոնե դնենք աճուրդի»: Հայկ Մարությանը նշեց, որ ինքնակամ կառույցների համար եւս շատ են դիմում են, որ օրինականացնեն: «Մենք ամեն կերպ ուզում ենք խանգարենք դրան, բայց օրենքում կետ չկա, որ մերժենք: Սա խայտառակություն է: Ամենից շատ ժամանակը գնում է նրա վրա, թե ոնց անենք, որ օրենքում ասվածը եւ իրականությունը իրար բռնի, քանի որ օրենքում գրված է այնպիսի բան, որ եթե մենք ի կատար ածենք, խայտառակություն կլինի»,-ասաց նա: Տեղեկացնենք, «ՀԱՅ ՄԱՅՐԵՐ» բարեգործական հասարակական կազմակերպությունը քննարկվող տարածքը նախատեսում է օգտագործել որպես մանկական ներառական զարգացման կենտրոն, որտեղ կկարողանան հաճախել 2-6 տարեկան ինչպես հաշմանդամություն ունեցող, այնպես էլ չունեցող երեխաներ, իսկ կենտրոնի աշխատակիցների մեծ մասը լինելու են հաշմանդամություն ունեցող երեխաների ծնողները: Կազմակերպությունը նպատակ է հետապնդում նաեւ մանկական ուղեղային կաթված ունեցող երեխաներին տրամադրել վերականգնողական բուժում ներառական ծրագրով եւ ստեղծել երեխաների զարգացման նոր մոդել: Հարկ է նշել, որ կազմակերպությունը պարտավորվել է անհատույց օգտագործման իրավունքը գրանցելուց եւ անհրաժեշտության դեպքում շինարարության թույլատվություն ստանալուց հետո առնվազն 4-6 ամսվա ընթացքում սկսել շինարարությունը եւ ավարտել ոչ ուշ, քան այն սկսելուց հետո 18 ամսվա ընթացքում, յուրաքանչյուր 6 ամիսը մեկ ներկայացնել հաշվետվություն գործունեության եւ կատարված աշխատանքների վերաբերյալ, ինչպես նաեւ աշխատանքներն ավարտելուց հետո տարածքն օգտագործել բացառապես որպես մանկական ներառական զարգացման կենտրոն:


text: Ներկայիս դարաշրջանի զարգացման բուռն ընթացքն օրեցօր մեզ մատուցում է նորանոր անակնկալներ: Որքան անպարագիծ է մարդու երեւակայությունը, այնքան անսահման են նրա կողմից առաջարկվող քաղաքակիրթ ապրելակերպի կատարելագործման միջոցները: Օր օրի առավել հրամայական է դառնում առավել վայելուչ ու բարձրակարգ պայմաններով ապրելու պահանջը: Ամերիաբանկն առաջարկում է Ձեզ միջազգային ժամանակակից, հարմարավետ եւ հուսալի VISA / MASTERCARD GOLD վարկային քարտը, որն ամբողջ աշխարհում համարվում է հեղինակավոր վճարային միջոց: Այն ոչ միայն կապահովի Ձեզ համար ապրանքների եւ ծառայությունների վճարման հարմարավետություն ու ապահովություն, այլ նաեւ կընձեռի աննախադեպ լրացուցիչ հնարավորություններ` փաթեթում անվճար ընդգրկված IAPA միջազգային զեղչային համակարգի եւ ճանապարհորդական ապահովագրության միջոցով: IAPA-ն միջազգային ճանապարհորդական ակումբ է, որն իր անդամներին տրամադրում է ճանապարհորդության պլանավորման հնարավորություն եւ տեղային ինտերնետային ծառայություններ աշխարհի ավելի քան 150 երկրում: IAPA քարտատերերին ընձեռվում են բացառիկ զեղչեր մեքենաների վարձույթի 6 խոշորագույն միջազգային ընկերությունների եւ 200 հյուրանոցային ցանցերի ավելի քան 80000 հյուրանոցների ծառայություններից օգտվելիս: Ճանապարհորդական ապահովագրությունը Ձեզ հնարավորություն կտա անհոգ ճանապարհորդել` վստահ լինելով, որ աշխարհի ցանկացած կետում կարելի է ստանալ անհրաժեշտ բժշկական օգնություն՝ ապահովելով առողջ հանգիստը: Ամերիաբանկի կողմից տրամադրվող GOLD վարկային քարտը կվկայի Ձեր ֆինանսական մեծ հնարավորությունների եւ հաջողությունների մասին: